Исломни қабул қилишим тарихи…\nМанзилингиз:Муслимаат»Муслима»Исломни қабул қилишим тарихи…\nBy Muslimaat on\t Avgust 22, 2015 Муслима, Сара мақолалар\nМен ҳар доим ўз ҳаётимда Худонинг борлигини ҳис қилиб яшаганман. Аниқ билардимки, бизни яратган одил, раҳ мдил ва бизга меҳрибон Зот барча нарса ва жараёнларни кузатиб ва бошқариб туради. Болалигимда ҳам бирон нарсадан хурсанд бўлсам, Худога шукр қилиб, унга ўзим билганимча мурожаат қилардим. Бирон нимадан қўрқиб кетсам, Унинг Ўзи мени ҳимоя қилишини сўраб, муҳофаза ҳиссини беришини истардим. Ва мен ҳар доим Худо мени эшитаётганлигига амин бўлардим. Мен насроний оиласида туғилганман. Бувим, соҳалари геология бўлиб, ўзлари Худога ишонардилар, насроний эдилар. Кўпинча, уларнинг хоналарига кирганимда мен уларнинг дуода эканликларини ёки иконага таъзим қилаётганларини кўрардим. Онам, бошланғич синф ўқитувчиси бўлиб, жуда ҳам диндор эмасдилар. Чамамда, Худога «қалбда» ишонганлар, бироқ маълум одатларга амал қилмасдилар. Лекин шунга қарамасдан муҳтожларга ёрдам берар ва уйсиз ҳайвонларга ғамхўрлик қилардилар. Онам ва бувим мени меҳр ила парвариш қилишарди. Улар берган ғамхўрлик, ҳарорат ва муҳаббат ҳамон мен билан. Улар менга жойлаган ўзак, кейинчалик ҳамма нарсага рухсат этилган ва маънавий қадрият йўқ бўлган бу оламда йўлдан адашмаслигимга сабаб бўлди. Энди эса ўзим ҳақимда озгина гапирсам. Мен Москва шаҳрида туғилиб, катта бўлганман ва табиийки, ҳар куни бошқа маданиятлар билан учрашишга тўғри келарди. Мен ҳеч қачон миллатчи бўлмаганман, аксинча, менга ўхшамаган инсонлар менда ҳамиша қизиқиш уйғотган. Лекин мен кўпроқ Шарқ ва араб давлатларига қизиқардим. Мен соатлаб суратлардаги масжидлар минораларини кузатишим, араб ёзувидан баҳра олишим, шарқ мусиқасини тинглашим мумкин эди. Бу олам мени ўзига жалб этарди, ўша пайтларда мен бу бир кун келиб менинг оламим бўлишини ҳали тасаввур ҳам қилмасдим. Ўша пайтларда, аслида, ҳозир ҳам, ОАВларидаги Ислом образи қаттиққўллик, варварлик ва терроризм билан боғлиқ ҳолда тасвирланарди, бу эса табиийки, жамоатчилик фикрида ўз аксини топарди. Москва метросидаги бир қатор портлашлардан ва 11 сентябрь воқеаларидан сўнг мусулмонларга нисбатан муносабат анча ёмонлашди. Агар метро вагонига ҳижобли аёл кирса, ундан четланишга ҳаракат қилишарди. Бу босим ҳатто ҳавода ҳам сезилиб тургандек бўларди. Кейинроқ, Исломни қабул қилганимда, номусулмон жамиятда мусулмон бўлиб яшаш қандай бўлишини ва қайсидир маънода бегона бўлиш нима эканлигини тушундим. Хуллас, мен тинч яшаб, ҳарбий мактабда ўқирдим, ҳеч қандай кулфат кутилмасди. Бироқ 2012 йилнинг мартида фожеа юз берди – узоқ вақтдан бери касаллик билан курашаётган онам вафот этдилар. Мен ўша пайтда атиги 18 ёшда эдим ва ўшанда мен илк бора ишонч ҳамда иймон ҳақида жиддий ўйлаб қолдим. Қалбимда улкан бир юк бор эди. Шу дамда Худога яқинроқ бўлишни истардим. Ўша пайтда мен узоқ ўйлаб ўтирмасдан, туғилган жойимга яқин динни танлаб қўя қолдим, бу эса насронийлик эди. Черковга боришни бошладим. Вазият тақозосига кўрами ёки бу мен учун белгимиди, балки ҳаммаси биргадир, хуллас мен борган черковда Исломга нисбатан муносабат ўта салбий эди. Гап шундаки, бир неча йил олдин Исломга қарши фикрлари билан машҳур бўлган черков хизматчиси ўлдирилган экан. «Инжил суҳбатлари»га борганимда бизга Қуръон ўзгартирилган ва умуман, у Шайтоннинг китоби деб ўргатишарди. Мен учун Худо учлик тушунчаси тушунарсиз бўлиб қолганди. Мен Худо ягона бўлса, қандай қилиб у учта турли шахсият бўлиши мумкин, деб ўйлардим. Айнан шу нарса сабаб менинг насронийликдан кўнглим қолди. Орадан оз вақт ўтгач, мен черковга бормай қўйдим. Бир куни кечқурун университет машғулотларидан кейин компьютер олдида ўтириб, турли сайтларга кираётганимда исломий сайтга дуч келдим. Мен ўқишни бошладим. Ва қанчалик кўп ўқисам, шунчалик кўп айни шу диннинг менга яқин эканлигини ҳис қилардим. Аллоҳ бир ва унинг шериги йўқ, ва унга тенг ҳеч бир зот йўқ. Кейинроқ мен Исломнинг бошқа томонлари ҳақида ҳам ўқидим. Унинг Пайғамбар Муҳаммад соллаллоҳу алайҳи васаллам орқали инсониятга, бутун ер юзига туширилган битиклари билан танишдим. Мен Ислом қонунларининг буюк донишмандлигини тушуна бошладим: масалан, нима учун ҳатто жуда кам миқдорда ҳам алкоголь маҳсулотларини истеъмол қилиб бўлмаслигини тушундим. Чунки ҳамма ҳам бу борадаги чегарани била олмас экан. Ахир ҳозир ҳам Россияда жиноятларнинг аксарияти алкогольдан маст бўлиш оқибатида юз беради. Ва ҳеч ким бундай жиноятлардан ҳимояланган эмас. Шариатнинг донишмандлиги шундаки, у гуноҳга мутлақо қўл урмасликка чақиради, гуноҳни қилиб бўлиб, унинг оқибатлари билан курашмайди. Исломда бундай кўрсатмаларнинг кўп кўришимиз мумкин. Масалан, аёл киши уйидан чиқаётганда ўз баданини либос билан яшириши керак, ўз одобига мос равишда кийиниши лозим. Жамиятда ўз шаънини сақлаши керак.\nШунингдек, мен Валерия Порохованинг «Ислом асл кўринишда» маърузасини ўқидим. Унда Қуръон ва Суннатда қайд этилган илмий мўъжизалар ҳам тилга олинади. Бу шу қадар ажабтовурки, бизнинг дунёйимиз аслида ҳар томонлама мукаммал яратилган. Яратувчи Буюк ва биз унинг ҳар бир неъматига шукр қилишимиз керак.\nМен тушунгандимки, Ислом дини бошқа динларга нисбатан менга жуда яқин ва ўта тушунарли. Мен мусулмонлар билан танишдим ва уларнинг менга нисбатан муносабатлари ўта қувончли эди, улар чин дилдан ҳақиқатни англашимни исташарди, уни қабул қилишимни, ўз ҳаёт тарзимга айлантиришни истардим. Ва 2015 йилнинг 16 февралида мен бир қарорга келдим – исломий гувоҳлик калималарини – шаҳодат калимасини айтдим ва ўшандан бери мен мусулмонман. Ислом Аллоҳнинг изни ила менинг қалбимга кирди. Алҳамдулиллаҳ.\nСизнинг Исломдаги синглингиз\nЕкатерина (Жамила) Храмова.\nislom qizi muslima


Қабоҳатниниг қулаши | билим чашмасидан отилган фаввора\n(Адабий – бадиий нашр)\nМуаллиф: Р. Абдуррохим ўғли\n2016-05-04 1747 Ko'rilgan\nТоғ ёнбағрига туташиб кетган сўлим қишлоқ. Анҳорлари зилолликда мусаффо. Сертерак, мажнунтоллари эса рукуъга эгилгандек соя – салқинли, ажойиб маскан. Ҳар куни шодонлик янграб турадиган, аҳли иноқ бўлган бу қишлоқ бугун мусибат домига тушган. Шу кунгача бу маскан ўз аҳли ичида бундай жудоликка, юрак бағирни тирнайдиган айрилиққа ҳали учрамаган эди. Тумонат одам жаноза намози ўқиб бўлингач, уйларига тарқамасдан икки тобутни қўлма – қўл қилиб кўтариб қабристон сари олиб боришди. Ҳамма сукунатда, биров чурқ этиб гапиргиси йўқ. Бу қишлоқ аҳли бирданига икки маййитни тенг жанозаси ўқилиб, тенг қабристонга қўйилаётганига энди гувоҳ бўлиши. Икки маййит бўлганда ҳам, ҳаётини ва оиласини исломга йўғрилтира олган, эзгуликка монанд ҳаёт ўтказган кимсалар жасадини тенг қора тупроққа қўйиш – уларнинг ақлини шошириб қўйган эди...\n2016-04-23 2069 Ko'rilgan\nСажида укаларини ухлатиб, пешин ўқиётган Рокиъа ёнига келиб, у ҳам намоз ўқий бошлади. Намоздан сўнг аввал Рокиъа кейин Сажида бир-бирига Қуръон ўқиб, текшириб туришди. Шу вақт дарвозадан бировнинг чақиргани эшитилди. Сажида дарвоза ёнига келгач, ташқаридан бир аёл деди: -Фозилжоннинг уйи шуми? -Ҳа шу, нима хизмат опажон! -Фозилжон кимингиз бўлади?-деб ичкари кирди ташқаридаги аёл. -Дадам бўлади! -Айбга буюрмайсиз, нохуш хабар бор! Уйда яна кимингиз бор, онангиз қаерда? -Дугонам бор, онам йўқлар! -Дадангиз йўлда автоҳалокатга учрадилар. Ҳозир шаҳар касалхонасидаги моргда эканлар. Машинани ичидагилар барчаси нобуд бўлишган, уларни таниб ажратиб олиши зарур бўляпти. Бирон қариндошингизними, онангизними топиб етиб борилса яхши бўларди.\n2016-04-23 2017 Ko'rilgan\nТайинланган аёл бир соатлардан сўнг, заргарлик дўкони олдига етиб келди. Ниёза ўзи ишлаган дўкон ёнида атрофга олазарак боқиб турарди. Олдига ўзига нотаниш бўлган аёл келиб тўхтади, қўлида қимматбаҳо сумка ушлаган, кийинишидан бадавлат аёллардан эканлиги билиниб турарди. -Сен Ниёзамисан? Бу савол Ниёзани ҳам қўрқувини, ҳам ғашини келтирди. Чунки Ниёза катта ўйин олови ёқилганини қалби сезар, юрак уришлари бежо ҳолатда эди. Лобарнинг тагига сув қуйишдек қалтис ишда иштирок этиши, жонини таҳликага қўйилиши эди. Ғашини келтирганининг боиси эса, нотаниш аёл ҳе-йўқ, бе-йўқ биринчи кўришидаёқ сенсирагани унга ёқмаган эди. -Ўйланма, нега қоққан қозиқдек туриб қолдинг, мен Давлат акангнинг чет элдаги иш юритувчиси – Каромат бўламан! -Ассалому алайкум, Каромат опа, яхши келиб олдингизми, - деб у билан кўришмоқчи бўлган эди Ниёза, Каромат унга хушламайгина қўлининг учини узатиб қўйди. -Менга Гулбарчин опангнинг уйини тушунтириб қўйда, бу ердан тезда туёғингни шиқиллат!\n2016-04-23 2080 Ko'rilgan\nДавлат Лобар муолажа олаётган хонага Нозим ва Кароматга Гулбарчиннинг манзилини тушунтириб келишга улгурган Ниёза билан кириб келди. Кўзининг қири билан кўрпага ўраниб ётган ҳолича Давлатга қараб, пичирлаб гапирди: -Келинг Давлат ака, менга шу кўргулик ҳам бор экан! Кеча дам олишга борганда ўзимни яхши ҳис қилаётган эдим! Қайтишга яқин қандайдир томоғим бўғилганга ўхшаб ўзимни нохуш сездим. Уйқум ҳам алғов-далғов! -Ҳечқиси йўқ, тузалиб кетасиз, бироқ Нозим мен сизга неча марта айтганман Лобархоннинг кўз-қулоғи бўлинг деб, сиз бўлса опангизни хатарга қўйгансиз! Ҳамма Давлатга қаради. Айниқса Нозим Давлат билан онда-сонда учрашиб ҳечам танбеҳ эшитмаганиданми ёки доим Лобарга жонфидо бўлиб туриб ҳам “хатарга қўйгансиз” деган калима оғир келганиданми, ялт этиб Давлатга бурилди, аммо чурқ демади.\n2016-04-23 1989 Ko'rilgan\nРокиъа ва Сажида ертўлада ўзларига берилган таом ва сувларни истеъмол қилишмасдан, фақат тоат билан машғул бўлишди. Улар Юсуф сурасидаги Юсуф алайҳиссалом қиссасига алоҳида эътибор беришиб, бир-бири билан ўша сура тафсири давомида Зайнаб хола айтган сўзларни ҳам эслаб ўтишди. Зайнаб холанинг айтишича; анбиё ва солихлар тарих давомида инсон тоифаси кўрмаган кўргуликларни бошидан кечирган забардаст кимсалар ҳисобланар экан. Уларга қилинган зулм ва тазйиқлар уларнинг қаддини бука олмаган. Уларнинг Аллоҳга муқарраблиги янада зиёдалашган. Айниқса Юсуф алайҳиссаломнинг зиндонбанд қилиниши воқеаси поклиги ортидан келган катта синов бўлиб, жуда кўп йиллар сабр ва матонатда тура олган эканлар. Кўп йиллар отаси Яъқуб алайҳиссаломдан йироқда бўлиши Рокиъаларга энди жуда қаттиқ таъсир қилаётган эди. Улар ҳам оталаридан ажралган ҳолда исканжа ичида қабоҳат аҳлидан азият чекмоқда эди. Улар Қуръоний қиссалардан руҳларига ишловлар олишиб, ўзларини йўқотмай барча бўладиган фалокатларга\n2016-04-23 2236 Ko'rilgan\nЛобарнинг аҳволининг аянчлилиги, ҳамда Гулбарчиннинг хоинлигини эшитиб, чидаб туришга тоқати етмаган Нозим Ниёзани бошлаб Гулбарчинникига тезда йўл олди. Ниёза Гулбарчиннинг уйини олдига келиб тушмоқчи бўлган эди, Нозим унга ўтириб туришини тайинлаб, ўзи машинадан сакраб тушди ва Гулбарчиннинг уйига киришга шошди. Эшик олдида ҳали бери ишини якунламаган Гулбарчиннинг эрини туртиб, ашёлари солинган қутичани зарб билан тепиб, ичкарига қарата бақирди: -Гулбарчин хоин тезда чиқ бу ёққа, кулингни кўкка совураман, қани Каромат сингари гумашталаринг қани? Бўлаётган бу ишлардан ҳанг-манг бўлган Гулбарчиннинг эри, нарсаларини йиғиштириб, Нозим томонга юрмоқчи бўлиб турган эди, эшигининг олдига машина келиб тўхтади. Унинг ичидан Абдулбориъ ва Холдархоннинг эри тушди. Улар Гулбарчиннинг эри билан саломлашиб, Гулбарчинни чақириб қўйишини илтимос қилаётган паллада ичкаридан Нозим ёмон кайфиятда чиқиб келдида, Абдулбориъ ва Холдорхоннинг эрига ўшқириб деди:\n2016-04-23 2178 Ko'rilgan\nФозилжон қизи келадиган куни эрталаб, шаҳарга етиб келган эди. У мактаб ёшидаёқ спортга қизиқиб, ўша пайтданоқ кикбоксинг билан шуғулланишга тушган. Ўша йўналишда меҳнат қилиб спорт устаси ва мураббийлик даражасига етган. Уч кунлик йиғиндан сўнг чет элга шогирдлари билан мусобақага жўнаш тараддудига тушишган. Тасодифни қарангки, ўша шаҳарга етиб келишидан сўнг қизи Сажида ва дугонаси Рокиъа ҳам ўша шаҳарга тутқунликка олиб келинди. Сажидаларнинг ўғирланганлигининг хабарини хотини орқали эшитгач, ўзининг ўринбосари бўлган бошқа мураббийга шогирдларни топшириб, Лобар ва унинг йигитларини топишга шошиб қолди. Бироқ шогирдлари “Бугунги машғулотларимиз тугади устоз, эртагача барибир бўшмиз. Сизнинг бошингизга фалокат тушса, биз бу ерда хотиржам юра олмаймиз. Биз ҳам сиз билан бирга бориб, қизларни излашга ҳаракат қиламиз” дейишди. Ўринбосар мураббий ҳам уларнинг гапини тасдиқлаб Фозилжонга эргашишди.\n2016-04-23 2193 Ko'rilgan\n2016-04-23 1777 Ko'rilgan\nЛобар ўтмишини хотирлаб ётиб, уйқуга кетди. Яна уйқусида икки гўдак чинқириб уни ғажиб ташламоқчи бўлди. Улардан қочиб бориб, кимсасиз ўрмонга кирди. Кун ботиши билан у дам олиб ўтирган дарахт орқасидан қаттиқ портлашга ўхшаш товуш эшитилди. У ўгирилиб қараган эди, каттакон илон судралиб келарди, боши қиз гўдакка айланган эди. Лобар на ўтирган ўрнидан қўзғалиш учун, на қочиш учун ўзида мадор топа олмади. Каттакон илон эса келиши тезлашарди, Лобар ёрилгудек талвасага тушиб, бақирмоқчи бўлиб турган эди, шу ўрмондан ўтиб кетаётган икки қиз илонга бурилиб қарашди. Илон ҳам силжишдан тўхтаб, у икки қиз томонга қаради. Лобар икки қизни ким эканлигини билмоқчи бўлиб, дарахтга суяниб уларга қаради. У икки қиз қишлоқда анҳор бўйида учратган қизлар эди. Уларнинг қўлида Қуръон китоби бор эди. Улар илонга қараб:\n2016-04-23 1802 Ko'rilgan\nРокиъа Сажиданинг уйига бориш режаси кечаси оналари орқали келишилгач, эрта тургандан бошлаб тайёргарлик қила бошлади. Сажиданинг дадаси Фозилжон хуфтонга яқин келиб, Абдулбориъ билан, сўнг қизи билан хайрлашиб сафарига эрта саҳар кетишликни айтиб, уйига жўнаб кетди. Сажида алламаҳалгача дадасини ўйлаб ётиб, уйқуси келмади. Уйидан йироқда юриб, дадаси билан аҳён-аҳёнда кўришаётган бўлсада, бу сафар дадаси узоққа кетаётгани учунми, негадир соғиниш ҳисси уни кўз юмишига имкон бермади. Эрталаб Рокиъа ўзига қаралашмоқчи бўлган дугонасига деди: -Дугонажон, мен Нафиса холам ёқтирадиган ширин пишириқни таёрлаб олай, сен тун қоронғусида уйғонганинг бўйича мижжа қоқмадинг! Пишириқни холажоним жуда яхши кўрадилар. Сен ухлаб тур!


Ташкилот балансида 2013 йил июнда харид қилинган автомобиль бор. 2014 йил апрелида йўл-транспорт ҳодисаси юз бериб, унга кўра суд орқали бизнинг фойдамизга компенсация тўланди.\nЙўл-транспорт ҳодисасига учраган автомобилни арзонлаштириш мумкинми?\n– Автомобилни арзонлаштириш мумкин. Бунинг учун қуйидагилар асос бўлади:\n1. 1-сон Бухгалтерия ҳисоби миллий стандарти (БҲМС) «Ҳисоб сиёсати ва молиявий ҳисобот»нинг1 30-банди билан белгиланишича, активлар ва мажбуриятларни ҳақиқий баҳолаш тамойили уларнинг таннархи ёки сотиб олинган нархи баҳолашга асос бўлишини назарда тутади. Стандартларда назарда тутилган айрим ҳолларда ҳақиқий баҳолаш сотиб олиш қийматидан фарқ қилиши мумкин.\n2. 5-сон БҲМС «Асосий воситалар»нинг2 25-бандида белгиланишича, асосий воситалар қайта баҳолаш натижасида ҳисоб ва ҳисоботда жорий қиймат бўйича акс эттирилади. Асосий воситаларнинг бошланғич қиймати қайта баҳоланиши мумкин (шу жумладан Ўзбекистон Республикаси Ҳукумати қарорлари бўйича вақти-вақти билан). 5-сон БҲМСнинг 27-бандида тартибга солинишича, асосий воситалар ҳужжатлар бўйича тасдиқланган бозор нархларида индексациялаш ёки бевосита қайта ҳисоб-китоб қилиш йўли билан қайта баҳоланади. Қайта баҳолаш натижасида асосий воситалар объекти нархининг арзонлашган суммаси аввалги ҳисобот даврларида ўтказилган ушбу объектни қўшимча баҳолаш суммалари доирасида «Мол-мулкни қайта баҳолаш бўйича тузатишлар» ҳисобварағига захира сармоясининг камайишига киритилади. Объект нархининг арзонлашган суммасининг объектни қўшимча баҳолаш суммасидан ошган қисми бошқа операцион харажатларга киритилади.\n3. Молиявий ҳисоботни тайёрлаш ва тақдим этиш учун концептуал асоснинг3 70.1–70.5-бандларида белгиланишича, молиявий ҳисоботларда баҳолашнинг қуйидаги усулларидан фойдаланилади: бошланғич қиймат, жорий қиймат, сотиш қиймати, дисконтланган қиймат, баланс қиймати.\nАвтомобилингизнинг жорий қийматини белгилаш учун сизга «Баҳолаш фаолияти тўғрисида»ги Қонуннинг (19.08.1999 йилдаги 811-I-сон) 12-моддасига мувофиқ баҳолаш компаниясининг хизматларидан фойдаланишни тавсия қиламиз. Автомобиль арзонлаштирилганда сизнинг МЧЖ соф активлари камайишини унутманг, шу сабабли эҳтиёткорлик принципига риоя этиш мақсадида мазкур операцияни амалга оширишга муассислар (кузатув кенгаши)нинг розилигини олишингиз лозим.\n4. Автомобиль балансдан ҳисобдан чиқарилганда Асосий воситаларни балансдан чиқариш тартиби тўғрисида низомга4 амал қилиш керак, шунингдек «Масъулияти чекланган ҳамда қўшимча масъулиятли жамиятлар тўғрисида»ги Қонун (6.12.2001 йилдаги 310-II-сон) 43 ва 44-моддаларининг қоидаларига риоя этиш лозим.\n4Молия вазирининг АВ томонидан 29.08.2004 йилда 1401-сон билан рўйхатдан ўтказилган буйруғи билан тасдиқланган.


Электр таъминотида узилишлар бўлмайдиHaqida.net\nHome Mahalliy Электр таъминотида узилишлар бўлмайди\nЎзбекистон Республикаси Президенти девонининг Фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати, Ҳисоб палатаси, Вазирлар Маҳкамаси масъул ходимлари, тегишли вазирлик ва идоралар мутасаддиларидан иборат Республика ишчи гуруҳи томонидан Қашқадарё вилоятида куз-қиш мавсумига тайёргарлик, электр ва иссиқлик энергияси, табиий ва суюлтирилган газ, кўмир, ичимлик суви билан таъминлаш, қиш-баҳор мавсуми учун асосий озиқ-овқат маҳсулотлари захирасини шакллантириш борасида амалга оширилган ишлар ўрганилмоқда. Аниқланган камчилик ва муаммолар ўз жойида бартараф этилаётир.\nКосон туманидаги Хўжақудуқ, Олачобоп, Бўрихона, Яккасарой, Ўйрот, Карракли, Раим Сўфи, Ёдгор, Олатўн қишлоқлари вилоятнинг чекка чўл ҳудудларида жойлашган аҳоли пунктлари ҳисобланади. Ушбу қишлоқлар аҳолиси узоқ йиллардан буён электр энергияси етишмаслигидан қийналиб келарди.\n«Раим Сўфи» маҳалла фуқаролар йиғини ҳудудида 1975 йилда қурилган подстанция эскириб, ўтган йиллар мобайнида қишлоқлар кенгайиб аҳоли сони ортгани ҳисобига мавжуд эҳтиёжни қондира олмаётган эди. Қишлоқ аҳолисининг Ўзбекистон Республикаси Президенти Виртуал ва Халқ қабулхоналарига қилган мурожаатидан сўнг давлатимиз раҳбари ташаббуси билан мазкур ҳудудда умумий қуввати 32 мегаватт бўлган 110/35/10 киловольт кучланишли “Турон” подстанцияси ва 28 километр узунликда 2 занжирли 110 кВт.ли ҳаво линияси қурилиши бошлаб юборилди.\n– Бу подстанциянинг қурилиши қишлоқ аҳлининг 20-30 йиллик орзуси эди, – дейди Раим Сўфи қишлоғидан 71 ёшли Бойқора бобо Фармонов. – Кунига 3-4 соат электр энергияси бериларди. Баъзан шуям йўқ. Маиший техникаларни ишлатмай қўйганимизга анча йиллар бўлди. Бир иш қила олмайсан. Қишлоғимиз ҳудуди катта, ер кўп. Аҳолининг аксарияти деҳқончилик қилади. Жорий йилда гектарлаб тарвуз экдик. Солярка билан ишлайдиган мотор қўшиб минг машаққат билан суғордик. Ҳосил ёмон бўлмади, аммо сотиб улгурмадик. Кўпи увол бўлди. Деҳқонлар зиён кўрди. Тарвузни қайта ишлайдиган цех қурайлик деб, неча йилдан буён режа қиламиз, бироқ уни ишлатишга имкон йўқ. Тўғрироғи, электр энергияси йўқ. Бу масалада биз мурожаат қилмаган ташкилот ё идора қолмади ҳисоб. Охири Президентимизнинг Виртуал қабулхонасига мурожаат қилдик. Умрлари зиёда бўлсин, Президентимиз дардимизни тушунди. Мана, бир ойдирки, янги подстанция қурилиши бошлаб юборилди. Кекса-ю ёш барча шу ерда. Қурувчиларга ҳорманг қилиб, уларни алқаб ётибмиз. Насиб этса, армонларимиз ушаладиган бўлди.\nЯнги подстанцияни жорий йил якунига қадар ишга тушириш режалаштирилган. Умумий қиймати 30 миллиард сўмдан зиёд бўлган мазкур лойиҳанинг амалга оширилиши натижасида Косон ва Чироқчи туманларидаги 20 мингдан ортиқ хонадон, “Шўртаннефтгаз” масъулияти чекланган жамиятига қарашли нефть қудуқлари ҳамда ҳудуддаги 100 дан ортиқ бошқа юридик истеъмолчини узлуксиз электр энергияси билан таъминлаш имконияти яратилади.\n– Қишлоғимизда 3 минг 500 дан зиёд аҳоли истиқомат қилади, – дейди «Раим Сўфи» маҳалла фуқаролар йиғини раиси Асқар Ҳусанов. – Подстанциянинг қурилиши, айниқса, қишлоғимиз тадбиркорлари учун айни муддао бўлди. Икки тадбиркоримиз жун, тери ва тарвузни қайта ишлайдиган цех очишни режалаштирган. Бу лойиҳалар ишга тушгач, қишлоғимизнинг кўплаб ёшлари ишли бўлади. Қишлоғимиз узлуксиз электр энергияси билан таъминлангач, аҳоли турмуши янада фаровонлашади.\n“Қашқадарё ҳудудий электр тармоқлари” акциядорлик жамияти томонидан куз-қиш мавсумида аҳолини узлуксиз электр энергияси билан таъминлаш мақсадида муайян ишлар амалга ошрилмоқда. Жумладан, жорий йилда жамият томонидан 1 минг 291,6 километр электр тармоғи ва 625 трансформатор пункти мукаммал таъмирланди. Ўта юқори кучланиш билан ишлаётган 20 трансформатор пункти катта қувватлисига алмаштирилди. Шунингдек, 22 ҳар хил қувватдаги трансформатор ва 60 тонна трансформатор мойи захираси яратилди.\n– Президентимизнинг 2016 йил 23 ноябрдаги “2017-2021 йилларда паст кучланишли электр тармоқларини янада модернизация қилиш ва янгилаш Дастури тўғрисида”ги қарорига асосан 2017-2021 йилларда вилоят ҳудудида эскирган 3 минг 63,5 километр 0,4-10 кВт.ли электр тармоғи, 448 трансформатор пунктида модернизация ва реконструкция ишлари амалга оширилади, – дейди “Қашқадарё ҳудудий электр тармоқлари” акциядорлик жамияти раҳбари Анвар Музапов. – Мазкур қарор ижроси доирасида бугунги кунга қадар 370 километр электр тармоғи, 59 трансформатор пунктида модернизация ва реконструкция ишлари бажарилди. Натижада 102 маҳаллада яшовчи 75 мингга яқин аҳолининг электр таъминоти яхшиланди. Йил охирига қадар бу кўрсаткичлар янада ошади. Бундан ташқари, Республика ишчи гуруҳи томонидан жорий йилнинг август ойида жойларда аниқланган камчиликлар бўйича 14 трансформатор пункти ва 15,5 километр электр тармоғи қурилиши ишлари ҳам якунига етказилди.\nМухтасар айтганда, Президентимиз ташаббуси билан аҳолига сифатли коммунал хизмати кўрсатиш, уй-жойлар, иқтисодиёт тармоқлари ва ижтимоий соҳа объектларини куз-қиш мавсумига тайёрлаш борасида амалга оширилаётган кенг кўламли ишлар иқтисодиётимиз ривожига, турмушимиз янада фаровон бўлишига хизмат қилмоқда.


А.Навальний Берлиндаги “Шарите” клиникасига олиб кириб кетилаётган пайт, 2020 йил 22 августи.\nБундесвер лабораторияси мутахассислари россиялик мухолифатчи Алексей Навальний организмида “Новичок” гуруҳига кирадиган кимёвий заҳарловчи модда асоратларини топишган. Бу ҳақда Германия ҳукумати сайти маълумот тарқатди.\nВазият Германия канцлери Ангела Меркель, ташқи ишлар, ички ишлар, мудофаа, адлия ва молия вазирлари иштирокида муҳокама қилинган.\nНавальнийнинг организмида заҳар аниқлангани ҳақида Кимёвий қуролни тақиқлаш ташкилоти, Европа Иттифоқи ва НАТОга ахборот берилади. Германия Ташқи ишлар вазирлигига эса Россия элчиси чақиртирилади. Берлин Россия ҳукуматини содир бўлган воқеа юзасидан изоҳ беришга чақирди. Германия ҳукумати “энг қатъий йўсинда” ҳужумни қоралади.\nЭслатиб ўтамиз, шу йилнинг 20 август куни эрталаб Томскдан Москвага учаëтган Алексей Навальний самолётда ўзини ёмон ҳис қилгани ортидан учоқ Омскка фавқулодда қўнишга мажбур бўлган ва мухолифатчи маҳаллий шифохонанинг реанимация бўлимига ётқизилган. Ўшанда унинг сафдошлари Томск аэропортида Навальнийнинг чойга аралаштирилган токсин билан заҳарланганини тахмин қилганлар.\n22 август куни Германия расмийлари саъй-ҳаракати билан Навальний Берлиндаги “Шарите” клиникасига олиб келинган. Немис врачлари дастлабки текширувлардан сўнг россиялик мухолифатчи Алексей Навальний заҳарланганини қайд этган.\nАввалроқ врачлар Навальнийнинг қонида холинэстераз ингибиторлари туркумидан бўлган токсин аниқланганини очиқлаганлар. 2018 йилда Лондонда Юлия ва Сергей Скрипалларни заҳарлашда қўлланилгани билдирилган “Новичок” моддаси ҳам мана шу туркумга киради. Мутахассисларга кўра, Совет даврида ишлаб чиқилган "Новичок" асабни фалажлаш хусусиятига эга.\nГермания ташқи ишлар вазири Гейко Маас, агар Россия муассасалари ёки давлат идораларидан бирортаси Навальнийнинг заҳарланишига алоқадорлиги аниқланса, Берлин расмийлари Россияга нисбатан дипломатик санкциялар жорий қилишга тайёрлигини билдирган.


16 май куни Тошкентнинг Чорсу бозорида 1 кило картошка 6 кун олдинги – 11 май кунги нархдан 1000 сўмга арзон - 6000-6500 сўмдан сотилди. Картошканинг 6 кунда 1000 сўмга арзонлагани тенденциями ёки шунчаки нарх тебранишими – хулоса қилиш учун нарх динамикасини узоқроқ муддат кузатиш керак бўлади.\nАйни пайтда минтақадаги етакчи “картошкафуруш” мамлакат – Қирғизистонда ҳам бу маҳсулот кескин қимматлаб кетди. Қирғизистонлик бозорчилар ва мутахассисларга кўра, қимматчилик сабабларидан бири картошканинг бу мамлакатдан Ўзбекистонга чиқиб кетаётганидир.\nЎш бозори янгиликлари\nТошкентнинг Чорсу бозорида 1 кило картошка 7000-7500 сўмдан сотилган 11 май куни Қирғизистондаги мустақил “ЎшПирим” телеканали Ўш шаҳри бозорида картошка сўнгги 10 кунда 2 баробарга қимматлаб кетгани тўғрисида хабар қилди:\n"11 май куни уруғлик картошканинг килоси 35 сўм, рўзғорбопи 50 сўмдан сотилди". (1 АҚШ доллари тақрибан 68 қирғиз сўмига тенг)\nТелесюжет муаллифи деҳқонлар, савдогарлар ва мутахассисларнинг айтганларига таяниб, қимматчилик сабабларидан ("картошка ўтган йили жуда арзон бўлгани учун бу йил кам экилди; қиш чўзилиб кетгани учун чиллаки картошка пишиши кечикди".) бири сифатида қўшни Ўзбекистонда картошкага талаб кескин ошиб кетгани ҳақида гапирди.\n"Халққа хизмат қилаётган" Ўзбекистон расмийлари\nСавдогарлардан бири ТВ мухбирига “тонналаб картошка Ўзбекистонга кириб кетгани” тўғрисида айтаркан, Ўшда картошка икки баробар қимматлаб кетиши арафасидаги вазиятни тасвирлаб¸ бундай деди:\n- Ўзбекистонда бу йил “халққа хизмат қилиш” деган масала бор экан. Биздан картошкани 20, 25, 30 сўмдан олиб, халқига 18 – 20 сотаяпти экан. Бир кишига 5 килодан ортиқ сотилмасмиш...\nҚирғизистоннинг собиқ Қишлоқ хўжалик вазири нима деди?\nЎш бозоридаги картошкафурушнинг гапларидан реал фактдан кўра, узунқулоқ миш-мишлар анқиб турган бўлса, иқтисодиёт фанлари доктори, собиқ вазир Жумақадир Акенеев Озодлик билан суҳбатда конкрет рақамлар келтирди:\n- Сўнгги бир ой ичида Қирғизистондан Тожикистон ва Ўзбекистонга 100 минг тонна атрофида картошка олиб чиқилди. Ва бу рақамнинг катта қисми Ўзбекистонга тўғри келади, деди Қирғизистоннинг собиқ Қишлоқ хўжалик вазири. Унинг айтишича, бу маълумотни у Қирғизистон Божхона хизматидан олган.\nАйни пайтда, Тожикистонда шу кунда картошка Ўзбекистон ва Қирғизистондагидан анча арзон эканлигини, Душанбе бозорларида БИР кило картошка 50 цент атрофида сотилаётганини аниқладик.\nБалки ўзбеклар ва қирғизлар картошкани кам экаётгандир?\nЖумақадир Акенеевнинг айтишича, Қирғизистон минтақа мамлакатлари орасида энг кўп картошка етиштирадиган мамлакатдир. Бу мамлакат ўз эҳтиёжини 2,5 марта қоплашга етадиган картошка етиштиради:\n- Қирғизистоннинг картошкага эҳтиёжи йилига 600 минг тоннадир. 2016 йилда 1,5 миллион тонна картошка етиштирилди. Ўзимиздан ортадиган картошкани одатда Қозоғистонга ва Тожикистонга сотамиз. Сўнгги вақтларда Ўзбекистон ҳам озроқ сотиб ола бошлади, деди Қирғизистоннинг собиқ Қишлоқ хўжалик вазири.\nСобиқ вазирининг фикрича, Ўзбекистон ўз эҳтиёжига яраша картошка етиштирмайди, чунки дала майдонларининг асосий қисмида пахта етиштирилади.\nЎзбекистон Республикаси Қишлоқ ва сув хўжалигига таяниб эълон қилинган маълумотларга кўра, 2016 йили Ўзбекистонда 2,69 млн. тонна картошка етиштирилган.\nАгар аҳолиси 6 млн. кишилик Қирғизистон учун, собиқ вазир айтганидай, 600 минг тонна картошка етарли бўлса, аҳолиси Қирғизистонникидан 5 марта кўп бўлган Ўзбекистон учун ҳам 2016 йили етиштирилган 2,69 млн. тонна картошка етарли бўлиши керак эдику?\nЕтарли бўлмагани учун қимматми картошка ёки бошқа бир сабаб борми?\nНархнинг ошиб кетганини иқтисодиёт доктори Жумақадир Акенеев бозор қонуниятлари билан изоҳлади:\n- Бозорда картошка тақчиллиги йўқ. Гап талаб ва таклиф мутаносиблигида холос. Одамлар шу нархга олаяптими, демак, шу нархда сотаверишади.\nКартошка нархи динамикаси\nОзодлик Ўзбекистон картошка бозоридаги нархларни жорий йил февралидан буён мунтазам кузатиб келмоқда.\nҲа, айтганча, яна бир гап:\nҚирғизистондаги мустақил “ЎшПирим” телеканалининг 11 май кунги сюжетида мухбир мана бу гап ҳам айтди:\n- Бозорчиларнинг айтишича, бугун Ўшга Ўзбекистондан килоси 60 сўмдан янги картошка келган.\n60 қирғиз сўми тақрибан 90 АҚШ центига тенг.


Умарали Норматов. Бедорликда ўтган умр | www.ziyouz.uz\nБош саҳифа Илм ва фанАдабиётУмарали Норматов. Бедорликда ўтган умр\nТақдир мени ХХ асрнинг бир қатор моҳир сўз усталари билан танишиш, мулоқотда бўлиш, ҳатто оға-ини, сафдош дўст, шогирд, улфат тутиниш бахтига муяссар этди. Илктанишувдаёқ мени ўзига ром этган адибларданбири,шубҳасиз, Саид Аҳмаддир. Аллоҳ унга узоқ умр берди, роппа-роса саксон етти ярим йил яшади, бинобарин, ўзи айтганидай, саксон етти қиш, ёзни кўрди, бирини йиғлаб,бирини илҳом тўла ижод билан ўтказди…\n…Бир вақтлар ёзувчининг илк китоби “Тортиқ” ҳақида кескин танқидий мақола билан чиққан устоз Абдулла Қаҳҳор орадан чорак аср ўтиб шогирдининг “Уфқ” романини олқишлаб қарши олади. “Уфқ”қа бағишланган мақоласини “Илҳом ва жасорат самараси” деб атайди, ўзи ҳам илҳом ва шавқ ила тўлиб-тошиб дилидагиларни тўкиб солади: “Бу – соф ҳаёт, ёзувчининг қалбини ўртаган, ардоқлаган, унга илҳом берган ҳаёт тасвири, оғир, шу билан бирга, гўзал, мунгли ва шу билан бирга фараҳбахш, мусибатга тўла ва шу билан бирга одамга қувват берадиган умид, унинг бошини “тошдан” қиладиган ишонч барқ уриб турган ҳақиқий ҳаёт манзарасидир”.\nАсарни адабий жамоатчилик ҳам илиққарши олди. Бундан илҳомланган адиб, трилогиянинг “Уфқ бўсағасида”, “Қирқ беш кун” китоблари устида илҳом билан ижодий ишларини давом эттирди. Ҳар уч китоб ХХ аср миёнасидаги миллат тарихининг ёрқин кўзгуси сифатида адабиётимиз тарихидан муносиб ўрин олди.\n“Уфқ” устида иш олиб борган ўн беш йиллик давр Саид Аҳмад ҳаётининг энг тотли, шукуҳли йиллари бўлди. Умр йўлдоши Саида опа оилада адиб учун ҳамма шароитни яратиб берди, трилогиянинг “Қирқ беш кун” китоби Андижонда, Катта Фарғона канали бошланиш қисмига яқин боғҳовлида ёзилди. Асарнинг қўлдан чиққан ҳар бир саҳифаси, бобларини Саида опа кузатиб, ўқиб, адибга рағбат, мадад бериб борди.\n“Уфқ”дан сўнг Саида опа тириклигида адиб ижодидаги яна бир чўққи – “Келинлар қўзғолони” дунёга келди. Бу асар ҳам адибга катта шуҳрат келтирди.\nАфсус, шундан кейин орадан бир йил ўтиб, кутилмаганда Саида опа оламдан ўтди. Адиб кейинги ўттиз йиллик умрини Дўрмондаги боғ-ҳовлисида ўтказди. Тенгдош ижодкор дўстлари, садоқатли шогирдлари уни ёлғиз қолдирмасликка ҳаракат қилдилар. Салкам ўттиз йил давомида бу даргоҳдан дўсту қадрдонларнинг, шогирдларнинг қадами узилмади; бу масканда кечган мароқли “мажолис-ун нафоис”лар, ҳазил-мутойибалар тилларда достонга айланди.\nШахсан камина ҳам улардан баҳраманад бўлганлардан бириман. Ўша йиллари Саид Аҳмад ака юртимиз бўйлаб кетма-кет сафарларга чиқарди, фақат ўзи эмас, яқин дўст, шогирдларини ҳам ёнида бирга олиб юрарди.\nБир гал иккимиз суҳбатлашиб ўтирганимизда устоз бирдан сардафтарини – бошдан кечирган мусибатларини сўзлай кетди. Ўша пайтга қадар бунақасини эшитмаган эдим. Лол бўлиб қолдим. Шунча кўргиликларни бошдан кечириб, бу хилда қувноқ, шўх-шодон ҳолда юриш, ичакузди, хушчақчақ асарлар ёзиш… Бунинг боисини сўраганимда, у шундай жавоб қилганди: “Чамамда, мени айни шу нарса – ҳазил-мутойибага ўчлик, юмор ҳиссининг кучлилиги сақлаб қолди. “Яратганнинг ўзи дард-офат билан бирга унинг давосини ҳам беради”, дейишади-ку! Агар менда айни шу кулгига ўчлик бўлмаганида аллақачон кулфатлар қуюнида ғарқ бўлиб кетардим. Эҳтимол, шу ғам-кулфатларни унутиш учун ҳам хушчақчақ нарсалар ёзгим келгандир. Пайти келганда, айтиб ўтай, кулги орқали одам боласи ҳар қандай бало-қазолардан, ҳатто ўлимдан ҳам ғолиб келганлигига кўп бор иқрор бўлганман…”.\nУстознинг мени лол қолдирган яна бир хислати – ундаги бедорлик эди. Сафарларда, ёз ойлари Дўрмондаги боғ-ҳовлисида кўп бора шоҳид бўлганман. Тунлари унинг мириқиб ухлаб ётганини деярли кўрмаганман. Ҳар гал бехос уйғониб кетганимда уни сигарет тутатиб, хаёл суриб ўтирган ҳолда кўрардим. Бир гал у “Сенлар маза қилиб уйқуни урдиларинг, шундай чиройли тунни бекор ўтказдиларинг, мен эса миямда битта чиройли ҳикояни пишириб қўйдим, қани энди шу дамда машинкам ёнимда бўлса, ярим соатда уни қоғозга туширардим”, деганди.\nБу хилдаги бедорлик устоз учун туғма хислатмикан? Қўрқув салтанати ваҳми, таҳлика авжига минган йилларнинг адиб шуури, руҳиятидаги асоратларимикан? Ёки ижодий ўй-мушоҳада, тасаввур учун берилган имкониятмикан?.. Барча тахминларда қандайдир даражада асос бор. Шуниси қизиқки, бошқалардан фарқли ўлароқ, устозда кун бўйи тунги бедорликнинг ҳеч қанақа салбий оқибати сезилмасди. Бутун ҳаёти давомида уни ҳазил-мутойиба, юмор туйғуси билан баробар айни шу бедорлик хислати бало-қазолардан асраб қолган, деб бемалол айтиш мумкин. Бир суҳбатда у: “Жуда кам ухлайман, доим тетик бўлишга ҳаракат қиламан”, деганди. Умрининг аксар қисми сафарларда, одамлар, дўстлари орасида, ижодкор устоз, тенгдош, шогирдлар даврасида ўтган, ҳамиша давраларга ўзгача руҳ, шавқ бағишлаган бу аллома айни шу жўшқин давраларда асарлари учун бой хазина йиққан, тунги бедорлик чоғлари эса улар кўнглидаСаидаҳмадона бадиий шакллар тусини олган, сўнг қоғозга тушган. Адиб асарларини ўқиганимда давраларда, қувноқ гурунгларда айтилган лутф, латифа, ҳазил-мутойибаларнинг акс садосини шундоққина кўриб, ҳис этиб тураман. Жумладан, адибга катта шуҳрат келтирган, миллий комедиямизнинг “Майсаранинг иши”, “Шоҳи сўзана”дан кейинги намунаси, дея эътироф этилган “Келинлар қўзғолони” ҳам айни шу тарзда қувноқ, жўшқин давраларда туғилиб, бедорликда шакл-шамойилини топган. Асардаги ўта халқчил, пишиқ-пухта бадиий ифоданинг, сеҳрли кулгининг бош омили, замини ана шунда.\nИстиқлол йилларида адиб ижодининг яна янги қирралари намоён бўла бошлади. Истиқлолга эришганимизда устоз 72 ёшда эди. Кекса бўлишига қарамай, аввалги “қуш уйқуси”ни ҳам тарк этиб, бутунисича илҳом ва ижод оғушида яшади. Мана шу йиллари у кўпдан бери юраги дов бермай келган яқин кечмиш тарихимиздаги, ўз оилавий ва шахсий ҳаётидаги, Қодирий ибораси биланайтганда, “энг кирлик қора кунлар” фожиасини қаламга олишга чоғланди. Бирин-кетин “Сароб”, “Борса келмас дарвозаси”, “Тақдир, тақдир”, “Офтоб ойим” каби туркум ҳикоялари майдонга келди. Аммо уларни қоғозга тушириш осонликча кечгани йўқ. 2000 йил 5 май санаси билан “Халқ сўзи” газетасида эълон этилган каминага йўллаган хатида адиб бу туркум ҳикояларнинг яратилиш чоғидаги руҳий ҳолати, изтироблари хусусида шуларни ёзади:\n“Азизим Умарали! Сиз ҳар кўришганимизда “Бошингиздан ўтган воқеаларни ёзинг!”, деб қистар эдингиз. Нима деб жавоб берганим эсингиздами?\nМана, “Борса келмас дарвозаси”га нуқта қўйдим. Ўрнимдан тураётганимда бошим айланиб ўтириб қолдим. Ичкари уйда телевизор кўриб ўтирган куёв ўғлим Маҳмуджонни чақирдим. У рангимни кўриб қўрқиб кетди. Шошиб томиримни ушлади. Ичкаридан аппарат олиб чиқиб, қон босимимни ўлчади: 200га 130.\nБиламан, бу инсульт остонасидаги ҳолат.\nБеш кун кечаю кундуз ухламай, ушбу хотирани ёздим. Гўё беш кун қайтадан қамалиб чиқдим.\n“Сароб” деган ҳикоямни ўқигансиз. Унга ҳам нуқта қўйганимда шу аҳволга тушгандим. Ўшанда мени шу Маҳмуджон ўлимдан сақлаб қолганди. Кечаси соат учда неварам шаҳар уйимизга телефон қилиб, дадасига аҳволимни айтганида, у гўё Қибрайга учиб келган эди. “Тез ёрдам”ни чақириб, касалхонага оборган.\n“Сароб”да ҳам лагерь, қамоқ воқеаларини ёзгандим. Юрак кўтаролмади. Шундоқ бўлишини билатуриб ёзган эдим. Қандоққора кунлар бошимизга тушганини биздан кейингилар билсин, деб ёздим.\nСизга самимий салом билан С.А.\n2000 йил, 5 май”.\nҲамдўстлик мамлакатлари халқлари, биринчи галда рус адабиётида лагерь ҳаёти тўғрисида жаҳонга машҳур асарлар бор. Ўзимизда ҳам айрим яхши роман ва қиссалар мавжуд. Уларда тоталитар режим ҳукмрон бўлган мамлакатни ГУЛАГ оролларига, бедаво “саратон корпуси”га қиёс қилишлар учрайди. Саид Аҳмаднинг бу мавзудаги ҳикоялари мавжуд асарлардан баралла ажралиб туради. Аввало, улар ўзбекона миллий руҳ билан йўғрилган, лагерь даҳшатлари ҳам ҳеч кимникига ўхшамайдиган Саид Аҳмадчасига ўзбекона бир нигоҳ билан идрок ва талқин этилади. Чунончи, “Борса келмас дарвозаси”га “халқ душмани” қизининг йиғлаб айтган қўшиғидан шундай сатрлар эпиграф – бош сўз қилиб келтирилган:\nҚўнгани бир ер тополмай осмонда йиғлар турналар…\nВатаннинг ўша йиллардаги манзарасини фақат Саид Аҳмадгина шу тарзда ўта миллий, жонли, бетакрор тарзда ифодалаши мумкин.\nҲикоя яна ўша “халқ душмани” қизи куйлаган қўшиқдан олинган қуйидаги мисралар билан якунланади:\nСиз асир бўлган қафасни тишларим бирлан бузай,\nБузмасам маҳшар куни бағримни армон тирмалар.\nБу байт адибнинг ушбу туркум ҳикояларидаги бошқа бир ғоят муҳим жиҳатга ишорадир. Асарларда қаламга олинган ғам-ғуссага, мусибатларга тўла лавҳалар бағридан қандайдир одамга далда берадиган умид, унинг бошини “тошдан” қиладиган қудрат, зулматни ёритадиган сирли-сеҳрли нур барқ уриб туради.Энг муҳими, деярли ҳар бир ҳикояда ўзлигини, қалбидаги имон-эътиқод, она-юрт, ўзгаларга мурувват туйғусини йўқотмаган “боши тошдан” аломат матонатли инсонларга дуч келамиз. Жумладан, асарлардаги ҳикоячи – ровий (яъни муаллиф) образининг ўзи ана шундай сиймодир.\nАдибнинг ХХ аср охирида чоп этилган “Йўқотганларим ва топганларим” китоби ҳам адабий-маданий ҳаётимизда муҳим ҳодиса бўлди. Ўз устозлари, тенгдошлари, издош-шогирдлари ҳақидаги эссе-бадиалардан иборат бу китоб ҳам адибнинг дилбар ҳикоялари, “Уфқ” трилогияси, қувноқҳажвия, комедиялари каби шавқ билан ўқилади, у аллақачон аср адабиётининг оғир ва шонли йўли, “ҳаётий лавҳалари”ни гавдалантирувчи жонли тарихи — ўқув қўлланмаси, деб тан олинган.\nБундай бетакрор китобни фақат қаламга олинган жамики ҳодисаларга жонли гувоҳ Саид Аҳмадгина ёзиши мумкин эди. Бу асар адибларимиз машъум замонларда қандай оғир шароит, вазиятларда яшаб ижод этгани, ўшандай замонларда ҳам ноёб бадиий дурдоналар яратишга эришгани тўғрисида ҳаққоний тасаввур беради. Китоб муаллифи улкан алломаларни қуруқҳимоя қилиш, нуқул улар шаънига ҳамду санолар ёғдириш йўлидан бормайди, уларни ҳаётда қандай бўлса, шундайича кўрсатади; шахсиятидаги, ижодидаги ожиз, зиддиятли ўринларни, уларнинг инжиқликларини ҳам рўй-рост айтади. Кези келганда, бу борада ўзини ҳам аямайди. Бу ҳол ўқувчига асло малол келмайди, аксинча, ўша улкан сиймоларга бизнинг ҳурмат-эҳтиромимизни янада оширади, уларни тўғри тушуниш, асарларидаги ожиз, зиддиятли жиҳатлар боисини англашга ундайди. Аслида адабиёт илмининг бош мақсади шу. Айни шу фазилати билан илмийликка асло даво қилмайдиган бу китоб баъзи саёз “соф” илмий тадқиқотлардан кўра илмийликка кўпроқ дахлдордир. Адибнинг “Киприкда қолган тонг” (2003), “Зилзила” (2005) китобларига кирган хотираларида ҳам шу руҳ давом эттирилди.\nШу тариқа истиқлол йилларида адиб ўзини чинакамига эркин ҳис этди, узоқ йиллар кўнглига бетиним ғулғула солиб келган “қўрқув салтанати” ваҳмларидан халос бўлиб, дилидаги оҳу зорларини тўкиб солишга эришди. Боз устига, адибнинг адабиёт, эл-юрт олдидаги хизматлари муносиб тақдирланди. “Буюк хизматлари учун” ордени, “Ўзбекистон Қаҳрамони” унвонлари билан мукофотланди.\nҚисқаси, эл-юрт ардоғидаги бу суюкли адиб Аллоҳ инъом этган узоқ ва машаққатли ҳаёт йўлидан мудом бедорликда омон ўтди, жамики синовларга дош беролди. Яратган етук асарлари қаҳрамонлари каби ўзининг ибратли ҳаёти, беназир шахсияти, суҳбатлари билан ҳам халқимиз, адабиётимиз тарихи, замондошлари хотирасида ёрқин из қолдирди.\n← Аввалги Аввалги Зилзиланинг кучини камайтириш мумкинми?\nКейинги → Кейинги: Абдузуҳур Абдуазизов.Матн тилшунослиги ва таржимашунослик (2010)


25 январ 2020, Тошкент вақти: 07:17\nВазирлар Маҳкамаси: Президент Ислом Каримов ўта оғир аҳволда\nЎзбекистон парламенти ва ҳукумати нашри “Халқ сўзи” газетаси 2 сентябрь кунги сонида инсульт касали билан даволанишга ётқизилган Президент Ислом Каримовнинг аҳволига доир расмий хабарни эълон қилди.\n“Азиз ватандошлар, чуқур қайғу билан шуни маълум қиламизки, ўтган суткада Президентимизнинг соғлиғи бирданига ёмонлашди ва шифокорлар вазиятни ўта оғир деб баҳоламоқда” дейилади Вазирлар Маҳкамаси ахборотида.\nЭслатиб ўтамиз, газета жорий йил 29 август куни Ислом Каримов стационар даволанишда экани, тўлиқ тиббий кўрик талаб этилиши ҳақида хабар берганди.\nЎзбекистонда 1937-1953 йиллардаги бедодлик даврида отилганлар хотирланди\nЎзбекистонда 31 август куни Қатағон қурбонларини ёд этиш куни нишонланди (“Халқ сўзи”, 31 август).\nҚатағон қурбонлари хотираси музейи директори ўринбосари Мурод Зикруллаевга кўра, 1937-1953 йиллардаги бедодликлар туфайли Ўзбекистон бўйича 100 минг киши қатағонга учраб, 13 минг киши отиб ташланган. Қатағон қурбонлари орасида давлат ва жамоат арбоблари, фан ва маданият намояндалари қаторида минглаб оддий деҳқон, ҳунарманд-косиб ва ишчи-хизматчилар бор.\nҚайд этилишича, Тошкентда қатағон қурбонлари хотирасига атаб ташкил этилган музейга ҳар йили 50 мингга яқин киши ташриф буюрмоқда.\nРежиссёр Ҳилол Насимов “Алданган аёл” фильмининг айрим кадрларини кесган ЎзТВ раҳбарларини танқид қилди\nРежиссёр Ҳилол Насимов ўзи суратга олган “Алданган аёл” фильмининг Покистонда олинган саҳналарини кесиб эфирга узатгани учун Ўзбекистон телевидениеси раҳбарларини танқид қилди (“Даракчи”, 1 сентябрь).\n“Ваҳоланки, бу фильм бадиий кенгаш ва бошқа мутасадди ташкилотларнинг кўригидан ўтиб, томошабинга тақдим қилинганди... Бадиий кенгаш тасдиғидан ўтган маҳсулотни чала-ярим кўрсатишга нима ҳаққи бор? Давлат буюртмаси асосида суратга олинаётган фильм халқчил бўлиши керак, хавф-хатардан огоҳ этиш учун ишланади. Истеъмолчи ҳуқуқини бузишга телевидениенинг баъзи раҳбарларининг ҳаққи борми?” деган Ҳ.Насимов.\nОта-оналар мактабдаги пул йиғимига норозилик билдириб чиқди


Талабаларга ижара тўловининг бир қисмини қоплаб бериш тартиби белгиланди – Газета.uz\nИжарада яшаётган талабаларга ойлик ижара тўловининг бир қисмини давлат бюджетидан қоплаб бериш тўғрисидаги низом тасдиқланди. Унга кўра, ОТМнинг фақат кундузги таълим шаклида ўқийдиган талабларга ижара тўловининг бир қисми қоплаб берилади. Ижара тўловининг бир қисмини қоплаб бериш ўқув йилининг давомийлигига қараб белгиланади.\n27 сентябрь 2021, 10:25 Жамият\nҲукумат қарори билан давлат ОТМларининг ижара ҳуқуқи асосида яшаётган талабаларига ойлик ижара тўловининг бир қисмини давлат бюджети ҳисобидан қоплаб бериш тартиби тўғрисидаги низом тасдиқланди. Бу ҳақда «Huquqiy axborot» Telegram-канали хабар берди.\nНизомга кўра, ижара ҳуқуқи асосида яшайдиган талабаларнинг ойлик ижара тўлови бир қисмини қоплаб бериш давлат солиқ хизмати органлари томонидан ҳисобга қўйилган кўчмас мулк ижара шартномасига мувофиқ ижара ҳуқуқи асосида яшайдиган ариза берувчиларга нисбатан татбиқ этилади. Рўйхатга олинган доимий яшаш жойи доирасида (туман, шаҳар миқёсида) ариза берувчиларга ойлик ижара тўловининг бир қисмини қоплаб бериш амалга оширилмайди.\nБунда ариза берувчи тегишли маълумот ёки ҳужжатларни ўзи таълим олаётган факультетнинг ёшлар билан ишлаш бўлими декан ўринбосари ёки ОТМнинг талабаларни турар жой билан таъминлаш ишларини мувофиқлаштирувчи бўлимига топширади. Масъуллар 1 ҳафта давомида ариза берувчи маълумотларининг ижтимоий мезонларга мувофиқлигини ўрганади. Сўнг маълумотларни умумлаштириб, кўриб чиқиш ва хулоса бериш учун навбатдаги ҳафтанинг биринчи кунида талабгорларни танлаб олиш комиссиясига тақдим этади.\nЯнварь ойида Шавкат Мирзиёев талабалар уйларини кўпайтириш бўйича топшириқ берган эди. Маълумотларга кўра, Ўзбекистондаги 129 та ОТМда 500 минг нафар талаба таҳсил олади, лекин улар етарлича ётоқхоналар билан таъминланмаган. Тошкентда 13 фоиз талабалар яшаш жойи билан қамраб олинган.\n13 апрель куни Шавкат Мирзиёев раислигида ўтказилган видеоселекторда давлат раҳбари 1 майдан бошлаб талабаларга ижара тўловининг ярми давлат томонидан қоплаб берилишини таъкидлаган эди. Бунинг учун 100 млрд сўм ажратилиши айтилганди.\nКейинроқ талабаларга ижара тўловининг 50 фоизини давлат томонидан қоплаб бериш тартибига оид президент фармони қабул қилинди. Унга кўра, ижара тўловининг қоплаб бериладиган қисми Тошкент шаҳрида — БҲМнинг 1 бараваридан, бошқа ҳудудларда 0,5 бараваридан ошмаслиги керак.\nТалабаларга ижара тўловининг 50 фоизи — БҲМнинг 1 бараваридан ошмаган тақдирда қопланади 21 апрель 2021, 14:28\n1 майдан талабаларга ижара тўловининг 50 фоизи давлат томонидан қоплаб берилади 13 апрель 2021, 18:10\nШавкат Мирзиёев талабалар уйларини кўпайтириш бўйича топшириқ берди 28 январ 2021, 11:43


O'zLiDeP депутатлари Оқолтин ва Сардобада тадбиркор ҳамда фермерлар билан учрашди | O'zLiDeP\nОлий Мажлис Қонунчилик палатаси Спикери ўринбосари, O’zLiDeP фракцияси раҳбари Актам Хаитов бошчилигида Қонунчилик палатаси депутатлари Барно Мирзамова, Бегали Қодиров, Одина Отахонова ва маҳаллий кенгаш депутатлари, партия фаоллари Сирдарё вилоятининг Оқолтин, Сардоба туманларида бўлди.\nДастлаб “Оқолтин тумани “Шодлик” маҳалла фуқаролар йиғини ҳудудида истиқомат қилувчи кам таъминланган, ижтимоий ҳимояга муҳтож оилаларга ташриф буюрилди. Маълумки, мазкур маҳалла фуқаролар йиғини аҳолиси Сардоба сув омбори тошқинидан жиддий зарар кўрган ҳудудлардан бири ҳисобланади. Шу боис ҳудудда бўлган партия раҳбарлари, Олий Мажлис Қонунчилик палатаси депутатлари аввало аҳолининг ижтимоий ҳимояси ва тошқиндан зарар кўрганларга яратилаётган шарт-шароитларга алоҳида эътибор қаратишди. Сув тошқинидан азият чеккан хонадон соҳиблари Кенжахон Умматова, Санам Пардаева, Хусан Эгамбердиевлар бу ташрифдан жуда мамнун бўлишди. Мазкур хонадон эгаларига қимматбаҳо совғалар топширилди.\nМазкур маҳалла фуқаролар йиғинида 4201 та аҳоли 901 та хонадонда истиқомат қилади. Ҳудудда шу йилнинг июнь ойида фойдаланишга топширилган 120 иш ўрнига эга “Sirdaryo вaraka cheвarlari” масъулияти чекланган жамиятда 50 нафар қишлоқ аёлларининг бандлиги таъминланди. Чеварлар томонидан тикилаётган болалар кийим-кечаклари Россия давлатига экспорт қилинмоқда.\nСардоба туманидаги “Файзли обод” маҳалла фуқаролар йиғинида бўлиб ўтган мулоқотда Фермер, деҳқон ва томорқа ер эгалари Оқолтин ҳамда Сардоба туман кенгаши раҳбарлари, фермерлар иштирок этишди. Ҳудуддаги иссиқхоналар фаолияти билан танишиш асносида мутасадди идоралар раҳбарларига аҳолини тадбиркорликка жалб қилиш, бандлигини таъминлаш, қўллаб-қувватлаш юзасидан мулоҳазалар билдирилди. Томорқа ер эгаларига хизмат кўрсатиш учун Сардоба ва Оқолтин фермерлар Кенгашига мини культиватор ускунаси совға қилинди. Пандемия даврида фидойилик кўрсатиб меҳнат қилиб келаётган “Шодлик”, Файзли обод” маҳалла фуқаролар йиғини раислари Улуғбек Акобиров, Анвар Асроров ва бир қатор фермер хўжаликлари раҳбарларига қимматбаҳо совғалар топширилди.\nФракция янгиликлари Депутатлар Олий Мажлис Муносабат Ишчи гуруҳ Актам Хаитов


326 Ўқиш режими + -\nРамазоннинг бошидан охиригача Бомдоддан кейин ухламайман, бунинг ўрнига ишга ёки ўқишга борадиган пайт бўлгунча Қуръон ўқийман. Кун давомида вақт топиб, аввал ёдлаган сура ва оятларни такрорлаб, мустаҳкамлаб тураман. Кейин ҳар куни ҳеч бўлмаганда битта оят ёдлашни бошлайман. Бу йилги Рамазонда мен эрта ётаман – таровиҳдан келаман-у, ухлайман. Ухлашда эрта туриб, таҳажжуд ўқишга, кейин саҳарлик қилиб, шомгача рўза тутишга ният қилиб ётаман. Уйқуга кетаётиб, Аллоҳнинг исмини зикр қилиб ётаман. Саҳардан анча аввал уйғонаман, уйқудан турганда ўқиладиган дуони айтиб, Аллоҳга ҳамду санолар айтаман, сўнг таҳажжуд ўқиб, умматимизга хайр-барака тилаб, шайтоннинг шарридан паноҳ сўраб дуолар қиламан. Аллоҳ таолога бутун умматни, яқинларимни ва ўзимни Дажжолнинг фитнасидан сақлашини сўраб алоҳида дуолар қиламан.\nМен бу йилги Рамазонни ўз-ўзимни такомиллаштириш, маънавий ўсиш ва Аллоҳ Таолога яқинлик ҳосил қилишга бағишлайман. Сиёсий фаолиятни мақола ёзаётган, оммавий ахборот воситаларида нашр этаётган ёки бошқа бирор йўл билан уммат манфаатларига хизмат қилаётган, ўз саъй-ҳаракатини шу муқаддас ойда ҳам давом эттираётган мусулмонларга бердим. Рўзадор ҳолимда фақат тўғри сўзлашга, сўзлаганда ҳам фақат фойдали сўзни, кишиларга ижобий таъсир кўрсатадиган сўзнигина сўзлашга алоҳида эътибор қиламан. Яхши ва фойдали сўз топмасам, беҳуда сўзламай, Аллоҳ Таолони Расуллуллоҳ соллаллоҳу алайҳи васаллам ўргатган гўзал сўзлар билан зикр қиламан. Мен бу сўзларни қуруқ айтиб қўя қолмай, балки уларнинг маъносини чуқур англаб етишга интиламан, уларнинг қалбимга, ақлимга ва ҳаётга муносабатимга таъсир қилиши учун ҳаракат қиламан. Агар зикр ва дуоларни кўп ва яхши билмасам, янгиларини ўрганаман, илмимни ошираман. Хуллас, ҳар бир бўш қолган дақиқамни Қуръон ўқиш ёки ёдлашга сарфлашга ҳаракат қиламан.\nАйниқса, Рамазон ойида кўзимни зинодан сақлашга қаттиқ киришаман. Номаҳрам кишига кўзим тушса, уни томоша қилиб, ташқи кўринишидан завқлана бошламасимдан тезда нигоҳимни олиб қочаман. Мишмишлар, ғийбатлар сўзланаётган жойдан тезда қочаман, таниш-билишлар, ишхонадагиларнинг беҳуда гап-сўзларига аралашмайман ҳам, уларни тингламайман ҳам. Рамазоннинг биринчи ўн кунлигида Аллоҳдан раҳмат, иккинчи ўн кунлигида мағфират сўрайман, учинчи кунида эса жаҳаннамдан озод қилишини сўраб, илтижо қиламан.\nСахийлик билан чекланиб қолмайман, оилам, яқинларим, қариндош-уруғ, дўст-оғайнилар, таниш-билишлар ва умуман, ҳар қандай одам билан хафачилигим бўлса, улардан ўтган бўлса, кечириб, мендан ўтган бўлса, узр сўрайман. Қалбимни ғазаб, шубҳа, ҳасад ва нолишлардан тозалайман. Ҳатто ғайридин бўлса ҳам, қўшниларимга яхшилик қиламан, ҳеч бўлмаса, улар билан чиройли муомала қиламан. Бу йилги муборак Рамазоннинг шарофатидан уларни ҳам баҳраманд қилиб, Ийдул-Фитрда уларга совға-саломлар, ширинликлар улашаман. Бу йилги Рамазоннинг охирги ўн кунлигига тўғрилаб таътилга чиқмоқчиман, Аллоҳ Таолога маънавий, руҳий яқинликнинг ғанимат пайтларини қўлдан чиқармасликка ҳаракат қилаяпман. Шу йилги Рамазон муносабати билан бирорта ёмон одатимни ташлайман, масалан, айтилган вақтга кечикиб бориш ёки ваъдага хилоф қилиш каби ярамас иллатларимдан воз кечаман. Кашанда бўлсам, шу Рамазондан бошлаб чекмаганим бўлсин. Энди кундузи эмас, кечаси ҳам чекмайман, умуман, чекмайман. Мен энди чекмайман! Тилимни, тишларимни Аллоҳнинг зикри учун доимо покиза тутаман, аъзои баданимнинг пок ва соғлом бўлишига эътибор қиламан.\nТалаба бўлсам, сессия Рамазонга тўғри келиб қолса, ҳамма имтиҳонларни аъло баҳога топширишга ҳаракат қиламан, лекин Аллоҳни эслаш ва Қуръон ўқишга, барибир, вақт топаман! Ана шундай қилиб, бу йилги Рамазонни унинг руҳиятига мос кайфиятда ўтказаман. Эрта ётиб, тонг ёришмасдан тураман, таҳажжуддан кейинги вақтни илмга сарфлайман. Ҳар куни Бомдоддан кейин 15-20 минут Қуръон тиловат қилиб, тафсир ўқийман. Агар шу йилги Рамазонни ўйлаганимдек ўтказа олсам, Ийдул Фитрни ёруғ юз билан, салим қалб билан кутиб олиб, меҳрибон Аллоҳимдан рўзамнинг ажрини зиёда қилиб беришини сўрашга ботина оламан.\n22:41 / 04.02.2017 7473\nПайғамбарлар қиссаси: Муҳаммад соллаллоҳу алайҳи васаллам\n03:46 / 31.01.2017 4351\n04:55 / 25.07.2017 2192\n04:41 / 08.11.2016 18025


Черногория парламенти НАТО га аъзо бўлиш тўғрисидаги пактни ратификациялади\nБу воқеа Черногориянинг анъанавий иттифоқчиси Россиянинг ҳамда россияпараст маҳаллий мухолифатнинг норозилиги фонида содир бўлди.\nЧерногрия парламенти депутатлари ўзларининг тарихий қарорини 28 апрел куни 46 овоз билан қабул қилди.\n81 ўринли Черногория парламентининг мухолифатдаги депутатлари сессияни бойкот қилиб, овоз беришда иштирок этмади.\nМухолифатнинг бир неча юз тарафдори парламент биноси олдида йиғилиб, ўз норозилигини билдирди.\nЧерногория жорий йил июни бошида НАТОнинг тўлақонли аъзоси бўлиши кутилмоқда. Унгача Шимолий альянсга аъзо икки давлат – Испания ва Нидерландия бу мамлакатнинг ташкилотга қабул қилинишига розилик бериши керак. Черногория НАТОнинг 29- аъзоси бўлади.


Европа Иттифоқида коронавирусга қарши ишлаб чиқилиши кутилаётган вакцинадан дунёдаги барча давлатлар фойдаланишлари мумкин бўлади, деди шанба куни ГФР канцлери Ангела Меркель. Унинг баёноти ГФР Ҳукумати сайтида эълон қилинган.\nСал олдин ГФР канцлери Ангела Меркель ва ЕИнинг бошқа етакчилари коронавирусга қарши вакцина ва дори препаратларини ишлаб чиқиш учун 7,5 миллиард евро миқдоридаги маблағларни тўплашни бошлаш лозимлиги ҳақида гапирган эдилар.\nУлар бу ҳақда баёнот билан Frankfurter Allgemeinen Zeitung нашрининг шанба кунги сонида чиқиш қилганлар.\nДушанба, 4 май куни Еврокомиссия таклифига биноан донор-мамлакатларнинг коронавирусга қарши кураш мавзусида анжумани ўтказилади, Меркель унда иштирок этади, деб хабар бермоқда ГФР вазирлар маҳкамаси.


Иқтисодий тадқиқотлар ва ислоҳотлар маркази апрель ойи учун Ишбилармонлик фаоллиги индексини эълон қилди — Review.uz\nАпрель ойида Ишбилармонлик фаоллиги индекси пасайди. Индекс пасайишининг асосий сабаби 2020 йил март ойи охирида республиканинг барча ҳудудларида карантин жорий этилганлиги ҳисобланади.\nИқтисодий тадқиқотлар ва ислоҳотлар маркази томонидан баҳоланган Ишбилармонлик фаоллиги индекси (ИФИ) 2020 йил апрель ойида қуйидагиларни ташкил этди:\n2020 йил март ойига нисбатан – 859 бирликни (пасайиш – 14,1%);\n2019 йилнинг апрель ойига нисбатан – 963 бирликни (пасайиш – 3,7%);\n2015 йил январь ойига нисбатан – 1372 бирликни (ўсиш – 37,2%).\nЖорий йилнинг апрель ойида ишбилармонлик фаоллиги индекси нафақат олдинги ойга, балки ўтган йилнинг шу ойига нисбатан ҳам салбий ўзгаришлар кузатилди. Индекс пасайишининг асосий сабаби 2020 йил март ойи охирида республиканинг барча ҳудудларида карантин жорий этилганлиги ҳисобланади.\n1-расм. 2020 йилнинг апрель ойида ИФИ ўтган ойга нисбатан 14,1 фоизга пасайган\n2020 йилнинг апрель ойида ишбилармонлик фаоллиги индекси ўтган ойга нисбатан 14,1 фоизга кескин равишда тушиб кетиб, 859 бирликни ташкил этиши қуйидаги компонентлар даражасидаги ўзгаришларга боғлиқ бўлган:\nхўжалик юритувчи субъектларнинг банк ҳисобварақаларидаги опреациялар сони 29,3 фоизга камайган;\nфаолият кўрсатаётган хўжалик юритувчи субъектлар бўйича компонент 8,7 фоизга ошган;\nтовар-хом ашё биржасида хом ашё сотиб олиш жадаллиги 8,7 фоизга камайган;\nтовар белгилари бўйича компонент 75,0 фоизга камайган.\nҲудудлар кесимида Навоий вилоятида энг юқори кўрсаткич қайд этилган\n2020 йил апрель ойида Ишбилармонлик фаоллиги индекси 6 та ҳудудда ўтган ойга (2020 йил март) нисбатан ўсиш кузатилган. Хусусан, Навоий (35,5%), Хоразм (33,3%), Сирдарё (29,2%), Сурхондарё (8,3%), Бухоро (2,9%) ва Жиззах (2,7%) вилоятларида сезиларли даражада ўсиш кузатилган (2-расм).\nРеспубликанинг қолган ҳудудларида индекс пасайган. Сезиларли даражада пасайиш Андижон (-16,5%), Фарғона (-13,3%), Самарқанд (-8,9%) ва Наманган (-8,1%) вилоятларида кузатилган.\n2-расм. 2020 йил апрель ойида ҳудудлар кесимида ишбилармонлик фаоллиги индекси\n2020 йил апрель ойида банклараро тўлов операциялари сони 3767,5 мингтани ташкил этди ва ўтган ойга нисбатан 1563,4 минг транзакцияга (29,3%) камайди. Шунингдек, ўтган йилнинг мос даврига нисбатан 39,8 фоизга кескин камайиш кузатилмоқда. ИФИнинг ушбу компоненти базис давр (2015 йил январь) билан солиштирганда 13,4 фоизга камайиб кетган.\nБарча ҳудудларда банклараро тўлов операциялари сони камайган\n2020 йил апрель ойида юридик шахслар ўртасидаги банк операциялари сони ўтган ойга нисбатан барча 14 та ҳудуд бўйича камайган. Сезиларли даражадаги камайиш Бухоро (36,1%), Тошкент (33,8%), Навоий (33,2%) вилоятларида ҳамда Қорақалпоғистон Республикасида (35,9%) кузатилган.\n2020 йилнинг апрель ойида ИФИнинг биржа компоненти 0,913 бирликни ташкил этди ва ўтган ойга нисбатан 8,7 фоизга пасайиши кузатилди. Ушбу компонентнинг пасайиши битимлар ўртача сонининг, шунингдек, ҳар бир транзакцияда сотиб олинган товарларнинг натурадаги ҳажми камайганлиги билан боғлиқ.\nТовар-хом ашё биржасида имзоланган битимлар сони камайиб кетган\nКутилганидек глобал инқироз оқибати ҳамда жорий йилнинг 24 мартидан бошлаб мамлакатимизда коронавирус пандемияси билан боғлиқ карантин жорий этилиши ушбу компонентга сезиларли даражада таъсир кўрсатди. Апрель ойи натижаларига кўра республика товар-хом ашё биржасида 51027 та битим имзоланган бўлиб, март ойига (58361 та) нисбатан 7334 та битимга (12,6%) камайган.\nБиржада товарлар савдоси умумий айланмаси ҳажми 2020 йил апрель ойида 2992,0 млрд. сўмни ташкил этиб, ушбу кўрсаткич ўтган ойга нисбатан 7,4 фоизга камайган.\nФаолият юритаётган хўжалик субъектлари бўйича компонент 2020 йил апрель ойида 1,0883 бирликни ташкил этиб, ўтган ойга нисбатан 8,8 фоизга ошган.\n2020 йил апрель ойида фаолият юритаётган хўжалик юритувчи субъектлар сони ўтган ойга нисбатан 4973 тага кўпайиб, 456833 тани (2020 йилнинг март ойида 451870 та) ташкил этди.\nЙирик тадбиркорлик билан шуғулланувчилар сони 738 тага ортган\nҲисобот даврида кичик корхоналар сони 355701 тагача етиб, ўтган ойга нисбатан 3534 тага ошган. Фермер хўжаликлари сони 97292 тадан 97983 тагача (691 тага) ошган. Йирик тадбиркорлик билан шуғулланаётган субъектлар сони 3149 тани ташкил этиб, 2020 йил март ойига нисбатан 738 тага ошган.\n2020 йил апрель ойида савдо белгилари муҳофазаси бўйича бизнес фаоллиги индекси 0,250 бирликни ташкил этиб, ушбу кўрсаткич ўтган ойга нисбатан 75,0 фоизга камайиб кетган. Жорий йилнинг апрель ойида юридик шахслар томонидан атига 18 та товар белгилари ва товар номлари рўйхатга олинган.\nИқтисодий тадқиқотлар ва ислоҳотлар маркази “Банклар фаоллик индекси”ни ишлаб чиқди


Бизга таниш буюмларнинг дизайнери » Скачать музыку бесплатно новинки музыки 2016-2017\nБизга таниш буюмларнинг дизайнери\nГенри Дрейфус (1904-1972) – америкалик рассом ва саноат дизайнининг даҳоси, кўплаб истеъмол ва тижорат маҳсулотларининг лойиҳалари муаллифидир. Унинг ижодига мансуб кўплаб буюмлар мумтоз намунага айланган: Bell 300 телефон аппарати, нью-йорк локомотиви, Hoover компаниясининг чангюткичлари, Polaroid фотоаппарати, телевизорлар, музлатгичлар, самолётлар салонлари. Машҳур америкалик дизайнер Бруклинда туғилган (Нью-Йорк). Ўз фаолиятини 1924 йилда театр рассоми сифатида бошлаган, лекин 1929 йилда ўз бизнесини бошлаган. У саноат дизайнига ихтисослашган дизайнерлик бюросини ташкил этади. Унинг истеъмолчилар қизиқишларини ўрганиш тамойили ишлаб чиқараётган маҳсулотларидан ким фойдаланишини тасаввур ҳам қилмайдиган бошқа дизайнерларникидан фарқ қиларди. Фойдаланувчиларни яхшироқ тушуниш учун у сотувчи, автобус ҳайдовчиси, телефон устаси ёрдамчиси бўлиб ишлаган. 1936 йилда Генри Дрейфус ўз жамоаси билан йигирманчи асрнинг энг оммабоп маҳсулотларидан бири: Bell Laboratoriesнинг Western Electric 302 стол телефонини яратган. Ушбу модель ўн саккиз йил давомида муваффақият билан сотилган. Шунингдек, 1936 йилда дизайнер уй бекалари учун махсус Hoover model 150 вакуумли чангюткичини яратган. У жуда енгил, қулай бўлиб, сими осонгина йиғиштириларди. 30-йиллар охирларида Генри Дрейфус Нью-Йорк марказий темир йўли учун локомотивни лойиҳалаштиради. 1939 йилда америкалик дизайнер бошчилигида Classic Westclox Big Ben соатлари ишлаб чиқарила бошланади. 1949 йилда Генри Дрейфус Bell 500 телефонини такомиллаштиришга қарор қилади. Гўшак ва симлар конструкциясини ўзгартириб, у пластмасса телефонни суҳбатлашиш учун янада қулайлаштиради. 60-йиллар бошида саноат дизайни устаси Bell компанияси учун тугмали телефон ва дискли гўшак-телефон ишлаб чиқади. Унинг компанияси American Export Lines компаниясининг S.S. Independence ва S.S. Constitution пароходлари дизайнини тайёрлашда ҳам иштирок этади. 1972 йилда айнан Генри Дрейфуснинг лойиҳаси бўйича Polaroid SX-70 фотоаппарати ишлаб чиқарилган. Модель йиғма конструкцияга эга бўлиб, уни ҳеч қийналмасдан сумка ёки пальто чўнтагида олиб юриш мумкин эди. 1972 йилнинг 5 октябрида у ҳаётдан кўз юмди. У ва унинг бемор хотини машинада ис газидан заҳарланиш орқали ўз жонларига қасд қилишади. Ўлимидан олдин Дрейфус барча архивларини Смитсон институти тармоғига кирувчи дизайн музейига топширади. Генри Дрейфус ўз ғоялари билан ажралиб туришга уринмаган, балки истеъмолчи роҳатланиб фойдаланиши учун маҳсулотлар яратиш билан шуғулланганди. Manba: xabardor.uz


«Мутакаббир» исмининг маъноси кибриёси ва улуғлиги беҳад деганидир. У Зотнинг олдида бошқалар қул бўлиб туради. У Зот ҳар бир ёмонлик ва нуқсондан ҳамда бандаларига зулм қилишдан юқоридир. Ким Аллоҳ билан кибриёликда тортишса, унга қақшатқич зарба беради ва азоблайди.\n«Ал-Жаббор» сифатининг маъноси олий қадар улуғ Зот, ҳузурида ҳамма ўзини хор тутадиган Зот демакдир. У зот камбағалларни беҳожат қилади, ҳар бир қийналганни енгилликка чиқаради, мусибатга учраганларни сабот ва сабрга муваффақ қилади, агар мажбуриятларини адо қилишса, мусибат эвазига улкан ажрга мушарраф қилади.\nАл-Азиз сифатли Аллоҳ барчанинг устидан ғолибдир. Ундан ҳеч нарса ғолиб кела олмайди. Жамики азизлик маъноси Унинг Ўзига хосдир. Куч-қувват азизлиги ҳам Уникидир. Ман қилиш азизлиги ҳам Уникидир, У бунда ҳеч кимга, ҳеч нарсага муҳтож эмас. Қаҳр ва ғолиблик азизлиги ҳам Уникидир, ҳеч нарса Унинг изнисиз ҳаракат қила олмайди.\nАллоҳнинг гўзал исмлари. Ал-Муҳаймин. Бу сўз ҳамма нарсани қамраб олувчи деган маънони билдиради. Бу исмнинг маъноси шуки, Аллоҳ бандаларнинг барча ҳолатларига гувоҳ бўлиб туради, Ундан ҳеч нарса махфий қолмайди.\nМўмин-иймон ва омонликни берувчи. Ал Мўмин сўзи Қуръони каримнинг фақат битта жойида, яъни Ҳашр сурасининг 23 оятида келган. Аслида мўмин калимасининг маъноси тасдиқловчи деган сўзни англатади. Бунга Юсуф сурасининг қуйидаги 17 ояти далилдир.\n«Салом» сифати барча нуқсонлардан саломат Зот, шунингдек, тинчлик, хотиржамлик ва роҳат берувчи Зот деганидир. Аллоҳ «Салом» сифати ила бандаларга тинчлик, омонлик, хотиржамлик ва соғлик ато қилади. Инсоннинг ўсиб, улғайиши Аллоҳнинг раҳматидир.\nАллоҳнинг гўзал исмлари. Ал-Қуддус (5)\nҚуддус сифатининг маъноси шуки, бу Зот ҳар қандай айблардан холи, нолойиқ сифатлардан муназзаҳдир. Мутлақ муқаддаслик ва мутлақ поклик Аллоҳнинг Ўзигагина хосдир. Ушбу исм Қуръони каримда икки ўринда – Ҳашр сурасининг 23 ояти ҳамда Жумъа сурасининг 1 оятида келган.\nМуҳаммад соллаллоҳу алайҳи васаллам Аллоҳ таоло томонидан бутун оламлар (инсоният, инсу жинслар ва жамики мавжуд жонзотлар)га раҳмат, янги умид ва саодат сифатида юборилдилар.\n«Бу сарлавҳадаги гап ихтилофчиларнинг ҳозирча унчалик тарқалмаган гапларидан бири ҳисобланади. Улар ақийда масаласида бир неча ихтилофларни қўзғаганлар, аммо ҳозирча бу борадаги ихтилофлари асосан ўзларининг орасида қолиб келмоқда.\nИмом Муҳаммад ибн Муҳаммад ибн Маҳмуд Абу Мансур Мотуридий Самарқанднинг Мотурид номли қишлоғида туғилганлар. У кишининг ҳаётларини ўрганган тарихчилар туғилган йилларини аниқлашга имкон топмаганлар.


Ислам Аллаҳ тааланың жетилискен барлық заман ҳǝм мǝканларда инсан ѳмириниң барлық тараўларын қамырап алған. Усының менен бирге, кийиниў де инсан ѳмириниң ǝҳмийетли тǝрепи екени ҳǝммемизге жақсы белгили болып табылады. Ислам басқа ҳǝмме тараўларда ѳз кѳрсетпелерин берсе, кийиниў барасында тǝрк етсе оның жетилискенлигине, толықлығына зыян жеткен болар еди.\nСоның ушын да Исламда бул мǝселе басқалары қатары, жеткиликли дǝрежеде толықтырылған. Бул болса мусылманлар ушын үлкен бахт болып табылады. Себеби, олар ѳмирдиң басқа тараўларында болғанындай кийиниў мǝселесинде де таяр тǝлийматларға ǝмел етип, еки дүнья бахтына ерисиў ушын тағы бир илǝҳий жǝрдем болады.\nАйырымлар кийиниў мǝселесине буншелли үлкен итибар бериўдиң себеби не, ақыры бул арзымаған нǝрсе ғой, деўи мүмкин. Әўеле, кийиниў арзымаған нǝрсе емес. Қалаберсе, Исламда инсан ѳмириниң арзымайтуғын тǝреплери жоқ, бǝлки динимизде инсан ѳмириниң барлық тараўлары теңдей итибарға ылайық.\nИнсанның кийиниўи оның ишки руўхый дүньясының сыртында сǝўлелениўи, деўимиз мүмкин. Қайси инсанда уят, ар-намыс сыяқлы түсиниклер болса, сол инсан ѳз абыройын сақлайтуғын, басқалардың ашыўына тийметуғын ҳалда кийинеди.\nБуның үстине, кийим-кеншек инсанның мудамы жолдасы болғаны ушын, оған тǝсир етиўи турған гǝп. Мысал келтиретуғын болсақ, ǝскерлерге ѳзине тǝн кийим кийдириў ҳǝмме халықларда ǝййемнен ǝдет болып келген. Бул ǝўеле, ǝскерлерге ѳз ўазыйпасын ѳтеўде қолайлық туўдырса, екиншиден, арнаўлы кийим оларға тǝсир қылып, ǝскерлик руўхын тутып турыўда, күшейтиўде ис береди. Ҳǝттеки ǝпиўайы адам ǝскер кийимин кийип алса, ǝскерлерге усап исенимли жүриўге умтылыўы да соннан. Соған кѳре Исламда кийим-кеншекке айрықша итибар берилген. Ислам дининиң толық ҳүкимлери баян етилген барлық китапларымызда айрықша либас китабы бар. Әсиресе, ҳǝдис, суфизм ҳǝм фиқх китапларымызда буған үлкен итибар берилген.\nИсламның инсанды ҳүрмет етиўи бойынша кѳрген илажлары ишинде либас мǝселеси де бар. Бул мǝселеде инсанның кийиниў мǝдениятына ǝмел етиўи ѳзи ушын абырай ҳǝм мǝртебелиги, гѳззаллық ҳǝм зийнетлиги, жǝмийеттиң басқа ағзаларын болса ҳүрматлеў екени түсиндириледи.\nАллаҳ таала ѳзиниң каламы шǝрийфи Аъроф сүреси 26-аятында: «Ҳәй Адам балалары! Ҳақыйқатында да, сизлерге әўретиңизди жаўатуғын кийимди ҳәм пәрди (зийнетти) түсирдик. (Бирақ,) тақўа кийими – сол жақсысы. Усылар – Аллаҳтың мөжизалары. Қәнекей, еслесе!”, деп марҳамт қылады.\nИнсанды ҳайўаннан ажыратып туратуғын белгилерден бири де бул либас. Адамның ǝўрети айыбын жасырып турыўы ушын Аллаҳ таала оған либас ада қылған. Либастың зǝрүрлиги адам ǝўретин ѳзгелерден жасырыўы болады. Лекин Аллаҳ таала инсанды ǝўретинен басқа ағзаларын да тосыў мүтǝжлиги бар екенин инабатқа алып, либасты зийнет түринде назыл қылды. Сол себепли либасты, яғный шǝриятқа муўапық кийген инсан ғана зийнетли есапланады. Бирақ ең тийкарғы либас, тақўа либасы болып табылады. Соның ушын да Аллаҳ таала аятта Тақўа либасы - ǝне усы жақсы. Демекте.\nЕгер ǝпиўайы либас беденниң ǝўрет жерлерин тосып, денени зийнетлесе, тақўа либасы руўхый ǝўретлерди тосып, инсан қǝлбин зийнетлейди. Егер инсанның кийим-кеншеги денесидеги ǝўретлерин жасырып, оған зийнет бағышласа, тақўа либасы жыртылып, руўхый ǝўретлери ашылып турса, буннан жаманы жоқ. Ҳǝзирги күнде кѳпшилик ѳз тақўа либасы жасанып кийингенлигин даўа қылып, үстки ǝўретлериниң ашылып қалғанына итибар бермеўге шақырады. Бул уятсызлықтан ѳзге нǝрсе емес. Егер кимниң тақўа либасы орнында болса, ǝлбетте, физикалық либасы да дурыс болады. Ҳар еки либас - шаҳўаный ǝўретти тосатуғын либас та, тақўа либасы да.\nЖоқарыда айтқанымыздай, Аллаҳ таала кийим-кеншекти инсанға ǝўретин тоссын, ѳзин дүзетсин, деп берген. Гейпаралары кийим-кеншекти мақтаныш қуралы, екиншилери оны ѳмирдеги тийкарғы мақсет қылып алды. Қǝдир-қымбатын да кийим-кеншек пенен ѳлшей баслады. Үшиншилери кийимди тар ҳǝм жуқа кийип, одан кѳзленген тийкарғы мақсетти ѳз мǝпи ушын ѳзлестирди. Атап айтқанда, тǝрбиясыз ҳаяллар либасты ǝйне ǝўретти бѳрттирип кѳрсетиў ушын ғана кийди. Бул жағдай жоқары инсаныйлық пазыйлетти жерге урады. Соның ушын да Ислам бул ислерде ѳз тǝлийматларын енгизди.\nКийим ҳаққында шаръий ҳүкмлер\nУламаларымыз кийим мǝселеси бойынша келген барлық ҳүжжет-дǝлиллерди үйренип шыққаннан кейин, тѳмендеги жуўмаққа келген.\nКийимниң ҳүкими бир неше болып табылады.\nБул ǝўретти жасыратуғын ҳǝм ыссы-суўықты қайтаратуғын кийим. Ол пахтадан тигилген орташа жағымлы ҳǝм шырайлы болыўы керек.\nБул ǝўретти тосып, зийнетти ашатуғын кийим.\nБул жумъа, хайыт ҳǝм адамлар жыйналатуғын күнлери жасаныў ушын кийилетуғын шырайлы кийимлер.\nБул тǝкаббырлық ушын кийилетуғын кийим.\nБул ǝўретти тоспайтуғын ҳǝм де ер адамлар ушын шайы, жипек кийимлер.\nМамбетов Давронбек, Елликқала районы «Сафа» жоме мешити имам-хатиби.\n«Ижтимоий одоблар» китабынан.\n103 мәрте оқылды\nАфрикадағы аўыллардан бирине жаңа имам тайынланады\n3 Avgust, 2020\n2 Avgust, 2020\nҚурбанлықтан мақсет - Аллаҳқа болған тақыўаны кѳрсетиў\n30 Iyul, 2020\n“Роббинггиз учун намоз ўқинг ва жонлик сўйинг!”\nҚурбанлық дүньяда пайда, ақыретте ажр болады\n28 Iyul, 2020\nҚурбонлик ибодати фазийлати\nҚурбанлық бул –уллы ибадат\n26 Iyul, 2020


Президент Андижондаги «драйвер» соҳаларни кўздан кечирди - xabar.uz\n17.06.2021 23:17 0 1443\nТўқимачилик саноати Андижон вилоятидаги «драйвер» соҳалардан. Бугун бу ерда 700 га яқин шундай корхоналар фаолият юритмоқда.\nАндижон шаҳридаги «Dinar group» масъулияти чекланган жамияти томонидан ташкил этилган тикувчилик корхонаси — шулардан бири.\nУмумий қиймати 10 миллион АҚШ доллари бўлган ушбу лойиҳа учун қаровсиз бино «ноль» қийматда берилган эди. Атиги етти ойда бу ерда замонавий корхона пайдо бўлди.\nБўш турган иншоотлардан самарали фойдаланишга қаратилган иқтисодий сиёсат натижасига Андижон шаҳридаги «Diromm» фабрикаси ҳам мисол бўла олади. Унинг биноси 1980 йилларда қурилган, узоқ вақт ишламасдан, ташландиқ ҳолга келиб қолганди.\n«Бобур ХБК» масъулияти чекланган жамияти томонидан 33 миллион 500 минг доллар миқдорида инвестиция киритилгач, бино қиёфаси тамоман ўзгарди. У мукаммал таъмирланиб, Франция, Германия, Италия, Япония ва Туркиянинг замонавий технологиялари ўрнатилди. Ҳозир бу ерда 1 минг 500 киши меҳнат қилмоқда. Тўлиқ қувватда 2 минг 700 та доимий иш ўрни бўлади.\nБу фабрикада ҳам маҳсулотлар тўлиқ экспорт қилинади. Мўлжал — йилига 25 миллион долларлик маҳсулотни хорижга етказиб бериш.\nШавкат Мирзиёев Андижон тўқимачилик


ТАҚИҚЛАНГАН ПАЙТДА БАЛИҚ ОВЛАБ, РУХСАТСИЗ ҚАМИШ КЕСГАНЛАРГА ЧОРА КЎРИЛДИ\nТабиий сув ҳавзаларида балиқларнинг урчиш даври ҳисобга олиниб, 2020 йил 16 апрелдан 31 майгача саноат усулида балиқ овлаш тақиқланган. Шунга қарамасдан табиат қонунларини писанд этмай, белгиланган тартиб-қоидаларга риоя қилмайдиган фуқаролар ҳам, афсуски, учраб туради.\nВилоят экология ва атроф-муҳитни муҳофаза қилиш бошқармасидан маълум қилишларича, Касби тумани назорат инспекцияси инспекторлари томонидан Қамаши маҳалласи ҳудудидан ўтган ЮКА7 коллекторида балиқ тутмоқчи бўлган фуқаролар аниқланган. Ушбу ҳуқуқбузарлик ҳолати бўйича қонуний тўхтамга келингунга қадар фуқаролардан ашёвий далил сифатида 2 дона тўр олиб қўйилди. Тегишли тартибда хужжатлар расмийлаштирилмоқда.\nБундан ташқари, қамиш ўсимлиги ҳам табиат биохилма-хиллигининг бир қисми бўлиб, чўл қум ва чанглари кўчишининг олдини олиш омили, тирик организмларнинг яшаш макони, бошпанаси бўлиб саналади. Саксовул, юлғун ва бир қатор чўл ўсимликларининг аҳамияти катта бўлгани каби қамишнинг ҳам ўрни юқори.\nАммо бу масалага ҳам панжа орасидан қарайдиганлар, ҳатто қамиш ўриб, ундан даромад топишни одатга айлантириб олганлар бор. Нишон тумани назорат инспекцияси томонидан ўтказилган экологик рейд давомида ҳудудда давлат рақами 70 V 327 AA бўлган автотранспорт воситасида ноқонуний равишда қамиш ташиб кетилаётганда тўхтатиб қолинди.\nЯкунда транспорт воситаси ҳайдовчиси мазкур ҳуқуқбузарлиги учун 1 миллион 111 минг сўм жарима тўлашига тўғри келди.


Руминияда мусулмон аёл бош вазирликка номзод ўлароқ кўрсатилди\n26 январ 2021, Тошкент вақти: 23:39\nБош вазирликка номзод Севил Шхайдех Руминия Социал-демократик партияси лидери Ливиу Драгня билан.\nРуминия Социал-демократик партияси бош вазирликка мусулмон аёлни номзод сифатида кўрсатди. Партия лидери Ливиу Драгня Севил Шхайдех ўз партиясидан ҳукумат раҳбари лавозимига номзод бўлишини маълум қилди.\nСевил Шхайдех 2015 йилда бир муддат минтақавий тараққиёт вазири бўилб турган. Унинг номзоди эндиликда Руминия президенти Клаус Йоханис ва мамлакат парламенти томонидан маъқулланиши лозим.\n52 ёшли Шхайдех мусулмонлар аҳолининг бир фоизини ташкил қилган Руминияда Ислом динига мансуб илк бош вазир бўлиши кутилмоқда. Партия лидери Драгня “адолатсиз айблов” туфайли ҳозирда ҳукуматга бош бўлолмаслигини билдирган. У сайловда товламачилик қилганликда айбланиб, шартли равишда 2 йилга озодликдан маҳрум этилган.


Ўзаро ҳамкорлик масалалари муҳокамаси\nОлий Мажлис Қонунчилик палатаси ва Сенатида Покистон парламенти Сенати аъзо-лари М. Талҳа Маҳмуд ва Н. Содиқ билан Ўзбекистон Республикаси Президенти сайлови кузатуви доирасида учрашув бўлиб ўтди.\nМеҳмонларга парламентлараро алоқаларни ривожлантириш, Ўзбекистон ва Покистон халқлари ўртасидаги дўстлик ҳамда ҳамкорликни мустаҳкамлашга қўшган ҳиссаси, Президент сайловида халқаро кузатувчи сифатида фаол иштироки учун миннатдорлик билдирилди.\nМ. Талҳа Маҳмуд ва Н. Содиқ илиқ ва самимий қабул учун ташаккур айтар экан, юртимизда амалга оширилаётган ижтимоий-сиёсий ва социал-иқтисодий ислоҳотлар ўз самараларини бераётганини эътироф этди. Улар Ўзбекистон барқарор ҳамда изчил тараққиёт йўлидан кетаётганини таъкидлашди.\nИкки мамлакат парламент аъзолари парламентлараро, иқтисодий ҳамкорлик, маданиятлараро мулоқот, минтақавий хавфсизликни таъминлаш масалалари бўйича фикр алмашдилар. Сайёҳлик, темир йўл қурилиши ва бошқа соҳаларга оид қатор таклифлар билдирилди. Учрашувда қайд этилганидек, Ўзбекистон ҳамда Покистон ўртасидаги ўзаро алоқалар катта салоҳиятга эга.\nМ. Талҳа Маҳмуд Покистон — Ўзбекистон дўстлик жамияти раиси сифатида икки давлат ўртасидаги парламентлараро ҳамкорликни янада мустаҳкамлаш учун барча саъй-ҳаракатларини сафарбар этишини айтиб ўтди.\n— Парламентдаги учрашув натижаларидан хурсандман, — деди у. — Улар мамлакатларимиз ўртасидаги муносабатларни янада кучайтиришга хизмат қилиши, шубҳасиз.\n— Бугунги мулоқот икки томонлама алоқаларнинг изчил равнақ топишида катта аҳамиятга эга, — деди Н. Содиқ. — Суҳбат чоғида қатор масалаларни муҳокама қилдик ва уларнинг аксарияти бўйича ёндашувларимиз ўхшаш. Биз ўзаро ҳамкорликни ривожлантиришимиз лозим. Шу боис Ўзбекистондан парламент делегациясини ўз мамлакатимизда кўришдан фақат қувонамиз. Айни пайтда биз Президент сайлови жараёнини кузатишга киришдик. Номзодларнинг сайловолди ташвиқоти фаол олиб борилаётганига гувоҳ бўлдик. Унинг якунлари бўйича ўз хулосамизни берамиз. Ўз навбатида, юртингизнинг сайловни ташкил қилиш тажрибасини ўрганиш, ундан сайлов тизимимизни ривожлантиришда фойдаланиш имкониятини кўриб чиқишга алоҳида эътибор қаратаяпмиз.\nУчрашувда меҳмонлар Олий Мажлис палаталари фаолияти билан таништирилди.\nШу куни Олий Мажлис Қонунчилик палатасида юртимизга Президент сайловини -кузатиш учун келган Латвия Марказий сайлов комиссияси раиси А. Цимдарс билан учрашув ташкил этилди.\nУчрашувда меҳмонга Ўзбекистонда рўёбга чиқарилаётган демократик янгиланишлар, -хусусан, давлат ҳокимияти тизимида парламентнинг ролини ошириш, сайлов соҳасини демократлаштиришга йўналтирилган ўзгаришлар, Қонунчилик палатасининг янги таркиби ҳақида маълумот берилди.\nА. Цимдарс самимий қабул учун миннатдорлик билдирди. Хорижлик кузатувчи сифатида у Президент сайловига пухта тайёргарлик кўрилгани, округ ва участка сайлов комиссиялари иши демократик стандартларга тўлиқ жавоб беришини таъкидлади. Латвия Марказий сайлов комиссияси раҳбари сайлов кампанияси муваффақиятли ўтишига ишончи комил эканлигини изҳор этди.\nМазкур рукндаги бошқа мақолалар: « Тадбиркорларга кенг имконият ва қулайликлар\tПарламентлараро алоқаларни ривожлантириш йўлида »


Dekabr 2, 2020 - 0\nХитой “Иркештам” ва “Торугарт” назорат-ўтказиш пунктларида иш соатлари сонини (8 дан 12 гача) оширишга, шунингдек уларни кунлик иш режимига, шу жумладан дам олиш кунларига ўтказишга тайёр. Автотранспорт воситаларининг сонининг ўсиши кунига 30 тага етиши мумкин. Бу ҳақда Қирғизистон ҳукумати Бош вазир в.б. Артём Новиков ва Хитойнинг Қирғизистондаги элчиси Ду Дйвеннинг йил якуни бўйича ўтказган учрашувидан сўнг хабар берди. Девеннинг айтишича,…\nБугун, 2-декабрь куни Ўш шаҳрида кинотеатрлар, Интернет-клублар, ресторанлар ва болалар ўйин майдончаларининг фаолиятига рухсат берилди. Бу ҳақда шаҳар мэриясининг матбуот котиби Азамат Абсаттаров маълум қилди. Унинг сўзларига кўра, қарор Ўш шаҳридаги Фуқаро муҳофазаси штаби йиғилишида қабул қилинган. Ишга рухсат берилган биноларда санитария талаблари тўлиқ бажарилиши керак.\nЧорва молларининг ноқонуний йўллар билан ўтказиш ҳаракати тўхтатилди. Бу ҳақда Ўш вилояти чегара бошқармаси бошлиғи Илгиз Талипов бугун Ўш вилоятида гўшт нархларини тартибга солиш бўйича йиғилишда айтиб ўтди. Унга кўра, Қизил-Қия томонида чорва молларини ноқонуний сотиш фактлари аниқланган, бироқ ҳозирда иш тўлиқ назоратга олинган. Aйни пайтда тирик ҳайвонларни экспорт қилиш тўхтатилди. Жануби-ғарбий божхона хизмати бошлиғининг ўринбосари Тимур Aрапбаев Россиядан чорва…\nЎш шаҳрининг маҳаллий бюджетига тўққиз ойга режалаштирилган 824 млн сомнинг 722 млн соми йиғилган ёки ғазнага режалаштирилган маблағнинг 12 фоизи тушмаган. Бу ҳақда 30-ноябрда шаҳарнинг биринчи вице-мэри Саибжан Турдуев шаҳар кенгашининг навбатдаги сессиясида билдирди. Ғазнага қолган маблағ коронавирус пандемияси сабаб тушмаган. «Коронавирус сабаб киритилган чекловлар иқтисодий фаолликнинг қисқаришига олиб келди. Шунинг учун бу йилга белгиланган ижтимоий-иқтисодий кўрсаткичлар пастлади», — деб…\nЙўлга чиқишдан аввал чегарадан ўтиш қоидаларини билиб олинг\nДавлат чегара хизмати тожливирус эпидемияси туфайли чегарадан ўтишнинг махсус алгоритмини ишлаб чиққан. Aгентлик маълумотларига кўра, Қирғизистон ҳудудига киришни истаган фуқаролар қуйидаги қоидаларни билишлари шарт: Чет элликлар, Қирғизистон фуқаролари ва фуқаролиги бўлмаган шахслар ПЦР тадқиқот натижаларини Қирғизистондаги барча чегара пунктларини кесиб ўтишдан олдин тегишли ходимларга тақдим этишлари шарт; Чегарадан тожливирус инфекциясининг клиник белгилари бўлмаган ва фақат охирги 72 соат ичида тожливирусни…\nИнсон ҳуқуқлари, Коронавирус, ЧегараLeave a comment\nCOVID-19: Икки бемор вафот этди ва 335 та янги касаллик қайд этилди\n2-декабр ҳолатига кўра Қирғизистонда яна икки киши тожливирусдан вафот этди. Улар Бишкек ва Ўш вилоятида қайд қилинган. COVID-19 дан ўлганларнинг умумий сони 1277 га етди. Бир кунда 335 янги COVID-19 касаллиги қайд этилди. Мамлакатда вирусни юқтирганларнинг умумий сони 73513 кишига етди. 2-декабрь ҳолатига кўра 478 бемор даволанди ва даволанганларнинг умумий сони 65189 кишини ташкил этмоқда. Шифохонада 2651 нафар бемор даволанмоқда,…


Мутахассислар бир марталик ниқобнинг хавфи тўғрисида маълумот беришди - Zamin.uz\nТадқиқотчилар бир марталик ниқобнинг хавфи тўғрисида маълумот беришди. Олимларнинг сўзларига кўра, бундай ҳимоя воситалари атроф-муҳитга зарар етказиши мумкин. Портсмут университети ходимлари шундай хулосага келишди. Бу ҳақда «The Conversation» нашри хабар берган.\nТадқиқотчиларнинг фикрича, бир марталик тиббий ниқобдан воз кечиш керак. Гап шундаки, COVID-19 пандемияси даврида бундай буюмларга талаб кескин ошди. Чекловлар секин-аста бекор қилиниб, одамлар кўчага кўпроқ чиқа бошлагач, бу хавф-хатар яна-да кўпаяди: мутахассисларнинг ҳисоб-китобларига қараганда, кунига миллиардлаб ниқобларга эҳтиёж пайдо бўлади.\nНиқобларнинг кўпчилиги нотўғри утилизация қилинади ва атроф-муҳитга тарқалади. Кўпгина ҳимоя воситаларини ишлаб чиқаришда ишлатиладиган пластик материалнинг парчаланиши учун ўнлаб йиллар керак бўлади. Шунингдек, ташлаб юборилган материални жониворлар озуқа деб ўйлаб еб қўйиши ҳам ҳеч гап эмас.\nБундан ташқари, Буюк Британия олимлари утилизация қилинган ниқоблар ахлат ташувчилар учун хавф туғдириши мумкинлигидан огоҳлантиришмоқда: ушбу касб эгалари орасида COVID-19 тарқала бошлаши мумкин.\nЮқорида санаб ўтилган омилларни ҳисобга олиб, тадқиқотчилар бир марталик ниқобни тақмасдан, кўп марталик ниқобдан фойдаланишни тавсия этишади. “Замин” янгиликларини “Facebook”да кузатиб боринг\n7-03-2020, 20:00, Жамият\n21-11-2019, 14:14, Жамият\n8-03-2019, 00:03, Жамият


“Бир ойда уч мартагача олиши мумкин” – Тошкентда эҳтиёжманд оилаларга зарур озиқ-овқат маҳсулотлари тарқатилди - UzNews.uz\n“Бир ойда уч мартагача олиши мумкин” – Тошкентда эҳтиёжманд оилаларга зарур озиқ-овқат маҳсулотлари тарқатилди\n9 кун ичида Тошкент шаҳридаги 12 710та эҳтиёжманд оилаларга бирламчи озиқ-овқат маҳсулотлари етказиб берилган.\nЎзбекистонда жорий йилнинг 10 июлидан бошлаб карантин талаблари кучайтирилгач, Республика махсус комиссиясининг тегишли қарорига кўра, Маҳалла ва оилани қўллаб-қувватлаш вазирлиги ҳамда Ёшлар ишлари агентлиги билан биргаликда Ҳомийлик хайрияларни мувофиқлаштириш ва Волонтёрлик марказларининг фаолияти йўлга қўйилди.\nМазкур марказлар томонидан бугунга қадар мурожаатларга асосан 27 743 та, ҳамда фуқаролар йиғинлари томонидан шакллантирилган рўйхатлар асосида 117 411 та, жами 145 154 та эҳтиёжманд оилаларга 14 млрд. 067 млн. сўм миқдоридаги озиқ-овқат маҳсулотлари, 330 та оилага эса қиймати 52,4 млн. сўм миқдордаги дори-дармонлар етказиб берилди.\nБугун, 23 июль куни ҳам мазкур тадбир доирасида Тошкент шаҳрининг 550 та эҳтиёжманд оилаларга зарур озиқ-овқат маҳсулотларини етказиб бериш учун пойтахтда жойлашган “Наврўз” ресторанида ташкил этилган хайрия базасида тадбир бўлиб ўтди.\nУшбу тадбирда иштирок этган UzNews.uz мухбири Тошкент шаҳридаги Ҳомийлик хайрияларни мувофиқлаштириш ва Волонтёрлик марказлари ва унга жалб қилинган кўнгилли ёшлар фаолияти тўғрисида ҳам айрим маълумотларни олди.\n– Тошкент шаҳри бўйича 1197 қисқа ҳамда “Call center” ЎзМУнинг Ёшлар маркази биносида жойлашган. У ерда 40 нафар оператор ҳар куни эрталабки 09:00дан кечки 18:00га қадар аризаларни қабул қилади. Қабул қилинган аризалар “Наврўз” ресторанида ташкил этилган хайрия базасида ўтирган Тошкент шаҳрининг 11та тумани масъулларига берилади. Улар ўзларининг туманлари бўйича қийналган ва эҳтиёжманд оилаларнинг рўйхатини шакллантиришимизга ёрдам берадилар.\nБиз бу ерда берилган аризаларни маҳаллалар кесимида ўрганиб, таҳлил қилиб рўйхатга киритамиз. Баъзида бир кунда бир тумандан 500-600тагача ариза тушади, лекин биз уларни бир кунда қамраб ололмаслигимиз мумкин. Шунда 100-200та атрофидаги ариза эгаларининг рўйхатини шакллантириб жойларга чиқариб борамиз.\nУшбу хайрия озиқ-овқат маҳсулотларини ҳар бир оиланинг ойда уч мартагача олиш имконияти бор. Бу ўрамларда 7 хил турдаги озиқ-овқат маҳсулотлари (3 кг картошка, 2 кг ун, 2 кг гуруч, 1 л ёғ, 1 кг шакар, 2 кг макарон, 400гр чой) бор ва қиймати ўртача 88-100 минг сўм атрофида бўлади. Ушбу хайрия тадбирининг бошланганига 9 кун бўлган бўлса, ҳозирга қадар 12 710та хонадонга маҳсулот етказиб берилган. Тошкент шаҳар ҳокимлиги томонидан ташкиллаштирилаётган ушбу тадбир давомида 20 мингтагача оилани қамраб олиш режалаштирилган. Вазиятга қараб давом этиши ҳам мумкин.\nБугун, базадаги 550 та оилага тарқатиладиган маҳсулотимиз мавжуд, кечга қадар ҳаммасини ўз эгаларига етказамиз, Худо хоҳласа, - дейди “Наврўз” ресторанида ташкил этилган хайрия базаси раҳбари Зиёдулла Саъдуллаев.\nМаҳалла ва оилани қўллаб-қувватлаш вазирлиги Бошқарма бошлиғи Аҳрор Ғуломовнинг маълум қилишича, ҳозирга қадар республика бўйича 1197 қисқа ҳамда “Call center” маркази телефон рақамлари орқали 57 796 та аҳоли мурожаатлари қабул қилинган.\n"Уларнинг 53 446 таси озиқ-овқат, 1 854 таси дори-дармон ҳамда 2 496 таси бошқа масалалар бўйича қилинган мурожаатлардир. Мазкур мурожаатларнинг барчаси рўйхатга олиниб, ҳомийлик марказларига юборилди", дейди вазирлик вакили.


Россиялик футболчи Суперлига савиясига қандай баҳо берди?\n20 март, 2020, 19:46\nТеглар:Навбаҳор | Суперлига\nЖорий мавсумда ўз олдига юксак мақсадларни қўйган Наманганнинг “Навбаҳор” жамоаси янги мавсум арафасида ўз таркибига яна икки нафар хорижлик футболчини қўшиб олди. “Лочинлар” сафига бу йил қўшилган легионерлардан бири бу – ҳужумкор ярим ҳимоячи Павел Голишев.\nУ наманганликлар таркибига Суперлига 2-тури доирасидаги “Навбаҳор” - “Локомотив” (2:0) ўйини арафасида қўшилди ҳамда ўша баҳснинг қўшимча дақиқасида захирадан майдонга тушиб, “лочинлар” сафидаги дебютини нишонлади.\n"Навбаҳор" матбуот хизмати Суперлигада юзага келган танаффусдан фойдаланган ҳолда, Павел Голишев билан суҳбат уюштирди.\n- Павел, суҳбатимизни “Навбаҳор”га келишингиз қандай юз берганлиги билан бошласак. Сизни жамоага ким таклиф этди? “Навбаҳор” тўғрисида олдин ҳам маълумотга эгамидингиз?\n- Жамоа таркибига агентим орқали келдим. У менга “Навбаҳор” варианти борлиги, бу ҳақда ўйлаб кўришим мумкинлигини таъкидлади. Наманганликлар таркибида ўтган йили собиқ жамоадошим ва дўстим Александр Касьян ўйнаганди. Саша билан 2016 йили Томскнинг “Томь” жамоасида бирга тўп сурганмиз. Касьян менга “Навбаҳор” тўғрисида кўп нарса гапириб берганди. Шунингдек, интернет орқали ушбу жамоа тўғрисида маълумотга эга бўлдим ҳамда ўз номи ва обрўсига эга “Навбаҳор”да ўйнашга аҳд қилдим.\nАммо наманганликлар сафига қўшилиш учун ўша пайтда ўзим ўйнаётган “Нижний Новгород” клуби президенти ва бош мураббийи билан келишиб, уларнинг рухсатларини олишим лозим эди.\nЯхши, бахтимга барчаси ижобий тарзда якунланиб, Наманганга келиб, “Навбаҳор” билан бир йиллик шартнома имзоладим.\n- Жамоада сизни қандай кутиб олишди?\n- “Навбаҳор”да мени жуда яхши кутиб олишди. Наманганликлар сафида ватандошларим – Игорь Голбан, Иван Соловьёв ҳамда Руслан Болов бор. Албатта, барчамиз бир-биримизни яхши таниймиз ва биламиз. Ҳамюртларимдан ташқари, жамоа таркибидаги барча маҳаллий футболчилар билан ҳам яхши чиқишиб кетдим. Умуман олганда, барча ўйинчилар билан муносабатим яхши.\n- Футболчилик фаолиятингиз давомида кўплаб мураббийларнинг қўл остида ўйнагансиз. “Навбаҳор” устози Андрей Антанасович Канчельскиснинг машғулотлари бошқа мураббийларникидан нимаси билан фарқ қилади?\n- Ҳеч кимга сир эмаски, ҳар бир мураббийнинг ўз машғулот олиб бориш жараёни бўлади. Андрей Антанасовичнинг машғулотлари кучли.\nУ ҳар куни машғулотлар жараёнига янгилик киритади, жисмоний тайёргарликка кўпроқ урғу беради. Бунинг эса бўлажак ўйинларда асқотиши эҳтимоли юқори.\nУмуман олганда, Андрей Антанасовичнинг машғулотлари ранг-баранг ҳамда менга жуда ёқади.\n- “Навбаҳор” таркибидан жой олганингиздан сўнг, жамоа иштирокидаги иккита ўйинни томоша қилишга муваффақ бўлдингиз. Ўша учрашувлар борасидаги фикрларингиз...\n- "Навбаҳор”нинг “Локомотив” (2:0) ва “Андижон” (0:0) жамоаларига қарши кечган ўйинларини бевосита захира ўриндиғида кузатиш, “темирйўлчилар” билан бўлган баҳсда эса ҳаттоки, оз дақиқага бўлса-да, захирадан майдонга тушиб, “Навбаҳор”даги дебютимни нишонлаш насиб этди.\nЎша ўйинлардан келиб чиқиб, шуни таъкидлашим жоизки, Ўзбекистон Суперлигасининг савияси анча кучли. Жамоалар комбинацион ўйинга кўпроқ эътибор қаратар экан.\nБилишимча, “Локомотив” Ўзбекистоннинг сўнгги мавсумлардаги кучли клубларидан бири ва ўтган мавсумнинг кумуш медали соҳиби.\n6 март куни “темирйўлчилар”га қарши кечган ўйинда стадионга кўплаб мухлислар ташриф буюриб, супермуҳит яратишди.\nАлбатта, ўзбек футболида ҳис - ҳаяжонга бой шундай баҳсларнинг борлиги ижобий ҳолат.\n“Локомотив”га қарши кечган ўйинда зафар қучиб, ишқибозларни хурсанд қилишга муваффақ бўлдик.\nСафарда “Андижон”га қарши кечган баҳс эса “водий дербиси” мақомига эга эди ва ўйин ҳам шунга яраша кескин курашларга бой бўлди: тўқнашувлар, сариқ карточкалар, ҳар икки жамоа мухлисларининг муносиб тарзда қўллаб-қувватлашлари.\nАйтганча, Андижондаги ўйинда ҳам томошабинлар кўпчиликни ташкил этди. Айниқса, Намангандан ҳам кўплаб мухлислар Андижондаги стадионга ташриф буюриб, ажойиб муҳит яратишди. Уларга қойил қолмасдан иложим йўқ.\n- Футболчилик фаолиятингиз давомида дерби мақомидаги ўйинларда ўйнаганмисиз?\n- Албатта, фаолиятим давомида кўплаб дербилар, жумладан, Москва, Краснодар, Сибирь дербиларида иштирок этганман.\nАлбатта, дерби ўз номи билан дерби. Бундай ўйинларнинг шиддатли ва кескин курашлар остида ўтишининг эҳтимоли доимо юқори бўлади. Россия ҳамда Ўзбекистон дербиларини солиштирадиган бўлсак, “водий дербиси”ни ўйин савияси ва мухлисларнинг ташрифи бўйича Москва ҳамда Краснодар дербилари билан тенглаштирса бўлади.\nУмуман олганда, “Андижон” – “Навбаҳор” ўртасидаги “водий дербиси” менда жуда яхши таассурот қолдирди.\n- Футболга қай тарзда кириб келгансиз?\n- Тоғам футбол мухлиси бўлган. У мен ва акам Дмитрийнинг футболчи бўлишимизни хоҳларди. Дмитрий мендан 2 ёш катта бўлганлиги боис, тоғам мендан олдин акамни қўлидан етаклаб, футбол мактабига олиб борган, 2 йилдан сўнг эса мени футбол мактабига жойлаштирган.\nАкам Дмитрий ҳамда менинг футболга кириб келишимиз шу тарзда бошланган. Акам Дмитрий футболчи бўлганлиги боис, мен ҳам унинг изидан кетганман. У айни пайтда футболчилик фаолиятини якунлаган.\n- Коронавирус сабабли, деярли дунёнинг барча мамлакатлари, шу жумладан юртимизда ҳам футбол мусобақалари вақтинча тўхтатилди. Бу борадаги фикрингиз...\n- Албатта, коронавирус сабабли, мухлисларнинг футболсиз қолишлари афсусланарли ҳолат. Аммо инсон соғлиги барча нарсадан устун туришини ҳам унутмаслик лозим. Шунинг учун айни пайтда “Навбаҳор” қароргоҳида карантин қоидаларига амал қиляпмиз.\nУмид қиламанки, барчаси, тез кунлар ичида ўз изига тушиб кетади ва мухлислар яна футбол ўйинларидан завқ олишади.\n- Наманганнинг футболсеварлар вилояти эканлигига “Локомотив” ҳамда “Андижон”га қарши кечган баҳсларда шахсан гувоҳ бўлдим. Таъкидлаганимдек, Намангандаги очилиш ўйинида стадион мухлислар билан тўлиб-тошди, Андижонга ҳам Намангандан 5-6 минг нафар атрофида мухлислар ташриф буюришганлигини айтишмоқда.\nАлбатта, ишқибозларнинг бундай қўллаб-қувватлашлари биз – футболчиларга қўшимча куч-қувват беради.\nЛекин шуни унутмаслик лозимки, мухлисларга биринчи навбатда натижа керак. Жамоа мусобақа жадвалининг юқори поғонасида бўлса, стадион доимо мухлислар билан тўлади.\nИшқибозлардан жамоамизнинг уй учрашувларида доимо стадионни тўлдириб ўтиришлари ва “Навбаҳор”ни муносиб тарзда қўллаб-қувватлашларини сўрайман.\nБиз – футболчилар эса уларга чиройли ўйин ҳамда ғалабаларни тортиқ этишга ҳаракат қиламиз.\nБахтимизга жамоамиз мухлислари доимо соғ-саломат бўлишсин. Уларнинг оилаларига бахт тилаб қоламан.\nПавел Голишев - 1987 йил, 7 июлда Россия пойтахти Москва шаҳрида туғилган.\nФутбол билан 7 ёшидан шуғулланишни бошлаган.\nФутболчилик фаолияти давомида Россиянинг “Москва” (Москва, 2005-2009 йиллар), “Спартак” (Москва, 2010 йилнинг 1-давраси), “Алания” (Владикавказ, 2010 йилнинг 2-давраси), “Томь” (Томск, 2011, 2012-2015, 2016-2017 йиллар), “Тосно” (Тосно, 2015 йилнинг 2-давраси), “Крилья Советов” (Самара, 2017 йилнинг 2-давраси), “Балтика” (Калининград, 2018 йилнинг 1-давраси), “Луч” (Владивосток, 2018 йилнинг 2-давраси), “Нижний Новгород” (Нижний Новгород, 2019 йил) клубларида тўп сурган.


Меҳнат ҳуқуқлари бузилиши ҳолатлари юзасидан онлайн-сўров ўтказиляпти | NORMA.UZ\nМеҳнат ҳуқуқлари бузилиши ҳолатлари юзасидан онлайн-сўров ўтказиляпти\nАдлия вазирлиги томонидан жорий йилнинг январь-февраль ойларида республика миқёсида фуқароларнинг меҳнат ҳуқуқларига риоя этилиши юзасидан онлайн тарзда сўров ўтказилмоқда.\n«Сизнинг меҳнат ҳуқуқларингиз бузилаяптими? Ойлик маошингиз вақтида берилмаяптими? Иш ҳақингиздан розилигингизсиз ушлаб қолинаяптими? Иш вақтидан ортиқ ёки дам олиш ва байрам кунлари ишлашга жалб қилинаяпсизми?» – дея сўралмоқда вазирлик сайтида.\nМазкур сўровда аноним ёки шахсингизни кўрсатган ҳолда иштирок этишингиз мумкин. Шахсини кўрсатган иштирокчиларнинг бузилган меҳнат ҳуқуқларини тиклаш юзасидан чоралар кўрилади.\nСўровда иштирок этиш учун ҳаволалар:\nаноним тарзда қатнашиш: https://goo.gl/NL4uC3;\nшахсингизни кўрсатиб, мурожаат тарзида сўровномани тўлдириш: https://goo.gl/zwscz6.\nМеҳнат соҳасига парламент назорати жорий этилмоқда\nЭнди олдин судланганлик ҳолати ишга кабул этишга тўсиқ бўлмайди\nСудланганлиги сабабли ишга қабул қилмаслик ғайриқонуний бўлади\nUSD:10581.03 (+0.00) сум\nEUR:12645.39 (+0.00) сум\nRUB:145.92 (+0.00) сум


Шоҳруҳхон ва Асал тўйдан олдинги фотосессияни ўтказишди(Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шоҳруҳхон ва Асал тўйдан олдинги фотосессияни ўтказишди(Фото)\t12:59, 06 апрель 2016\tБугун, 6 апрель куни яна бир ўзбек шоу-бизнеси вакили, актриса Асал Шодиева ҳам туғилган кунини нишонламоқда. Шу муносабат билан актрисанинг таниш-билишлари, дўстлари ва мухлислари уни ижтимоий тармоқлар орқали туғилган кун билан табрикламоқда. Хусусан, хонанда Шоҳруҳхон ўз саҳифасига Асал билан тушган янги расмини жойлаштириб, уни “Жиддий кун билан!” дея изоҳлади. Ушбу суратга изоҳ қолдираётган бошқа интернет фойдаланувчилари авваламбор, Асални таваллуд айёми билан табриклаб, сурат хонанда ва актрисанинг тўйдан олдинги фотосессиясига тегишли эканлигини тахмин қилган. Шоҳруҳхон бу мавзудаги саволларни ҳозирча очиқ қолдирмоқда. Шу ўринда Асал Шодиева ҳам ўзининг Instagram`даги саҳифасига янги сурат жойлаб, уни “Бизда янги фотосуратлар” дея изоҳлади. Бу сурат Шоҳруҳхон билан тушган сурат билан бир вақтда ишланганини пайқаш қийин эмас. Уларни суратга олган Sadikovphotography`нинг асосан тўй учун фотосессиялар суратга олишини инобатга олсак, интернет фойдаланувчиларининг хонанда ва актриса тўйдан олдинги фотосессияни ўтказишгани ҳақидаги тахминлари ўз тасдиғини топади. Уларнинг муносабатлари қай тарзда ривожланишини эса вақт кўрсатади.\nФурсатдан фойдаланиб, “Darakchi.uz” жамоаси номидан Асал Шодиевани туғилган куни билан табриклаймиз.\nНаташа Королёва нима учун бувисининг дафн маросимида қатнаша олмаслигини изоҳлади\tЗебо Наврўзова келинларини қандай синовдан ўтказганини сўзлаб берди\tТошкентдаги тўйлардан бирида келин учун рақсга тушган куёв барчани лол қолдирди(Видео)\tЙигитали Мамажонов Юлдуз Ражабова бир-бирининг саволларига очиқ-ойдин жавоб берди Дунёни муҳаббат бошқаришини тасдиқловчи 12 ҳаётий воқеа\tИкки ўзбек хонандаси бир кунда турмушга чиқди\tОтправить


27 Июнь 2022, Душанба 13:36\nЎзбекистон мусулмонлари идораси раиси, муфтий, фазилатли шайх Усмонхон Алимов ҳазратларига!\nАввало, Сизга ва диний идора ходимларига шу йил 12 май куни Ўзбекистон мусулмонлари идорасида Диний идора раиси ўринбосари Шайх Абдулазиз Мансур ва Дин ишлари бўйича қўмита раиси ўринбосари Нуриймон Абулҳасан билан ташкил этилган мулоқот учун чуқур миннатдорлик изҳор этамиз.\nХитой Ислом Ассоциацияси раиси фазилатли шайх Ҳасан Янг Фамин бошчилигидаги делегация Ўзбекистон тараққиётига ва мамлакатингиздаги мерос бўлиб келаётган беқиёс исломий маданиятга очиқ-ойдин гувоҳ бўлди. Буюк мамлакатингиздаги меҳмондўст халқингизнинг маҳаллий урф-одатлари билан танишдик, Ўзбекистон халқи ва ҳукуматини чуқур ҳурмат-эҳтиромини ҳис этдик.\nТўлиқ ишонч билдирамизки, Раҳбариятингиз томонидан бугунги кунда қилинаётган саъй-ҳаракатлар сабабли тез орада ислоҳотлар давомий ва муваффақиятли шаклда юқори даражага кўтарилади ва Ўзбекистон ҳамда Хитой ўртасида ҳамкорлик ришталари ривожланади.\nФурсатдан фойдаланиб, Хитой ислом ассоциацияси муборак Рамазон ойи билан Сизни ва диний идора ходимларини чин дилдан муборакбод этади. Аллоҳ таоло қилаётган ибодатларимизни Ўз даргоҳида ҳусни қабул айласин ва ҳаммамизга бахт-саодат ато этсин.\nХитой ислом ассоциацияси,\n2018 йил 16 май


Халқ таълими вазири Шерзод Шерматов ўқитувчиларнинг ойлик маоши оширилишини айтди. Бу ҳақда таълим-тарбия тизимини такомиллаштириш, илм-фан соҳасини ривожлантиш масаласида қабул қилиниши кутилаётган Президент фармони лойиҳаси юзасидан ўтказилаётган матбуот анжуманида маълум қилинди.\nҚайд этилишича, 2024 йилга қадар юқори натижаларга эришган педагогларнинг ойлик маоши меҳнатига ҳақ тўлашнинг энг кам миқдорининг 15 бараваригача босқичма-босқич ҳамда синф раҳбарлиги учун тўловлар 1,5 бараварга оширилади. Методистларларнинг иш ҳақи миқдори олий тоифали ўқитувчининг базавий тариф ставкаси миқдорига тенглаштирилади.\nБитирувчиларининг ОТМларга ўқишга кириш кўрсаткичлари юқори бўлган умумтаълим муассасалари раҳбар ходимлари рағбатлантирилади. Шунингдек, халқаро фан олимпиадалари ғолибларнинг ўқитувчиларига тўғридан-тўғри олий малака тоифаси берилади. Халқ таълими ходимларини рағбатлантириш жамғармалари ташкил этилади.\nАввалроқ Ўзбекистонда нега олий таълим муассаларида анъанавий ўқишга қайтилаётгани маълум қилинингани, Ўзбекистонда соғлиқни сақлаш ходимларига кўп йиллик меҳнати учун устама тўланиши ҳақида маълум қилинганди.


Россияга оид яна бир хабарга кўра, Президент Владимир Путин ҳукумат ва Кремл маъмуриятида қатор ўзгаришлар ҳақида эълон қилган.\n26 феврал 2021, Тошкент вақти: 05:23\nПрезидент мудофаа вазири Сергей Ивановни, ўз лавозимини сақлаб қолган ҳолда бош вазир ўринбосари этиб тайинлаган.\nПутин шунингдек, ўз маъмурияти раҳбари Дмитрий Медведевни ҳам ҳукумат раиси биринчи ўринбосари этиб тайинлади. Президент маъмуриятининг янги раҳбари этиб, Тюмен вилоятининг собиқ ҳокими Сергей Собянини тайинланди.\nБугунги ўзгаришлар бир қисми ўлароқ, президентнинг жойлардаги вакиллари ҳам ўзгартирилди.\nПутиннинг Волга ва Узоқ Шарқ федерал ҳудудларидаги вакиллари Сергей Кириенко ва Константин Пуликовский ўз лавозимларидан олинди. Уларнинг ўрнига Бошқартистон собиқ бош прокурори Александр Коновалов ва Қозоннинг собиқ ҳокими Камил Исхаков қўйилди.


Лукас Браунда Чагаев билан жангидан кейинги текширувда допинг аниқланди\n08:48 / 22.03.2016\nПрофессионал бокснинг супероғир вазн тоифасида WBA (Regular) йўналиши чемпиони Лукас Браун ўзбекистонлик боксчи Руслан Чагаевга қарши жангдан кейинг допинг текширувдан ўтди ва унинг қонида тақиқланган кленбутерол моддаси борлиги аниқланди. Бу ҳақда ESPN нашрига асосланиб, Р-Спорт хабар тарқатган.\nРуслан Чагаев ва Лукас Браун ўртасидаги чемпионлик жанги 5 март куни Грозний шаҳрида ўтказилганди. Жангнинг 10-раундида Чагаев нокдаун ҳолатига тушган, ўрнидан кўтарилганида рақиб зарба ёғдиришда давом этгач, рефери Ўзбекистон вакилига техник нокаут ёзганди.\nАвстралиялик боксчи Руслан Чагаевга қарши ўтказган жангидан беш кун аввал ва жанг якунланганидан сўнг допинг учун таҳлил топширган. Натижаларга кўра, унинг кленбутерол моддаси қабул қилгани аниқланган. VADA (Voluntary Anti-Doping Association - Бутундунё аксилдопинг агентлиги) раҳбарияти спортчида Б проба натижасини талаб этишга ҳақлилигини билдирган.\nАгар Браун допинг қабул қилганини тан олса, у чемпионлик камаридан маҳрум қилиниш хавфи остида қолади.\nМаълумот учун, кленбутерол моддаси Халқаро антидопинг ташкилоти томонидан тақиқланган моддалар қаторига киритилган.